open-index/open-wikipedia-markdown huggingface dataset:
YouTube交響樂團

**YouTube Symphony Orchestra** 係支網上組成嘅交響樂團，成員來自好多地方。2008年12月1號，YouTube、倫敦交響樂團同其他嘅喺 YouTube 搞咗個網上面試，叫參加嘅人將時自己嘅玩譚遁嘅「Internet Symphony No. 1 'Eroica'」面試錄好擺上網。Judges selected finalists and alternates was from January 29 to February 13, 2009 and the finalists were voted on by the YouTube community from February 14 to February 22, 2009.

## 攷

## 拎
* YouTube Symphony Orchestra - official YouTube channel
* An interview with one of the participants of YouTube Orchestra Gennady Krutikov (in Russian)
* A documentary being made about the YTSO
* YouTube Orchestra Melds Music Live and Online
* YouTube - symphonyhk's Channel
Pirate Bay

**Pirate Bay**係拉丁字母，意思係賊灣。

可以指：
*荃灣，香港新界一灣
*The Pirate Bay，分享網站
The Pirate Bay

**The Pirate Bay**係笪喺瑞典嘅快佬分享網站，裏頭擺咗同 track 啲 BT 快佬（.torrent），話自己係「世界至大嘅 BT tracker」，The Pirate Bay 係至受歡迎網站 107 位。個站靠賣廣告維生。2003年11月由瑞士反版權組職 Piratbyrån（盜版社）搞出嚟，2004年10月成為獨立組職。

佢哋嘅頭頭 Frederik Neij、Gottfrid Svartholm Warg、Carl Lundstrom 同埋 Peter Sunde 俾瑞典執法拉咗，判一年，重要一人罰成百萬；佢哋由頭到尾都唔認罪，話畀唔起罰款亦都唔會畀，就算有錢都寧願燒咗佢，一粒灰都唔會賠。

## 參考

類:網站
File

**File** 係英文，可以係：
 
*快勞，一隻文具。
*電腦檔案，電腦裏頭嘅 data。
*行 (隊)，操兵、巡遊排成嘅行。
*銼，磨嘢用嘅架生。
林峯

**林峯**（，，）係香港一個男演員同埋歌手，嚮娛樂圈係歌影視三棲藝人，做過無綫電視藝員。

## 身世
林峯喺中華人民共和國福建廈門出世。老豆係中國大陸地產商。

2004年嗰陣曾經被包裝為為奧運六星之一。

佢喺2007年加入英皇娛樂集團；喺2008年攞到2007年度十大勁歌金曲頒獎典禮「最受歡迎男新人」金獎；喺2010到2013嘅連續四年攞到2009到2012年度「亞太區最受歡迎男歌星」大獎；其中喺2012年攞到2011年度嘅「金曲金獎」《Chok》；喺2014年升級做2013年度「最受歡迎男歌星」大獎得主等。

佢嚮2009到2013呢5年裏面喺紅磡體育館開過4次個人演唱會，分別係2009年6月17同18號「峯．情無限演唱會Let's Get Wet 2」；2010年7月27到30號「Come 2 Me Beauty Live on Stage」；2011年7月29到31號「Light Up My Live」同埋2013年1月26到28號「A Time 4 You」。

## 感情生活
林峯出道以嚟只係承認過兩段戀情：2013年到2017年同過香港演員吳千語拍拖，2018年開始就同中國大陸模特兒張馨月拍拖，並將會喺2019年12月8號結婚。 2019年聖誕，林峯帶埋張馨月同林夏薇夫婦一齊過節。

## 演出

### 劇集

### 電影
*2024年：《九龍城寨之圍城》 飾 陳洛軍
*拍緊：《面試特攻隊》

## 唱片

## 參考

## 出面網頁
* 
* 
* 林峯官方國際影迷會
* 林峯官方國際影迷會官方微博
* 百度林峰吧的新浪官方微博
* 林峯的廣播
石明

**石明**係日軍侵南京燕子磯集體屠殺嘅唯一倖存者。

12月18號（日軍佔領嘅第6日）夜，下關草鞋峽。日軍將從南京城內逃出拘囚喺幕府山嘅中國難民男女老幼共57418人，除少數已被餓死或打死，全部用鉛絲捆紮，驅集到下關草鞋峽，用機槍密集掃射，並對倒臥血泊中尚能呻吟掙紮者以亂刀砍戮。事後將所有屍骸澆以煤油焚化，以毀屍滅跡。呢次屠殺僅有石明一人被焚未死，得以逃生。
機場空運中心

**機場空運中心**（**Airport Freight Forwarding Centre**，**AFF**）喺香港新界赤鱲角香港國際機場，係香港國際機場唯一提供貨倉同寫字樓出租服務嘅貨倉服務營運商，亦係新鴻基地產嘅全資附屬公司，一共有130萬平方呎嘅貨倉同17.5平方呎嘅甲級寫字樓。

## 參考

## 連出去
*機場空運中心
司徒華

**司徒華**（**Szeto Wah**，）係香港民主黨黨鞭同支聯會創會主席，香港立法會前議員。本名**司徒衛華**；花名**華叔**，喺香港出世，鄉下喺廣東開平。亦因為對六四事件嘅睇法問題而同中華人民共和國中央政府唔啱。2011年1月2號因癌逝世。

## 個人介紹
* 1931年：喺香港出世
* 1950年：皇仁書院畢業
* 1952年：葛量洪師範學院畢業，係嗰間學校第一屆畢業生
* 1969年：葛量洪師範校友會觀塘學校做校長，直到1990年
* 1973年：領導非學位教師罷課去爭取更高薪酬，做工運領袖
* 1978年：爭取中文成為主要教學語言，發起第二次中文運動
* 1978年：捲入金禧中學校董會貪污事件
* 1980年代初：領導香港教育界抗議日本篡改日本教科書中侵華歷史部份
* 1985年：以立法局教育界功能組別入立法局
* 1985年：同李柱銘同時獲中華人民共和國中央政府委任基本法起草委員會委員
* 1989年：六四事件後成立支聯會，並任首屆主席直到過身。自此同中央政府決裂，李柱銘同時退出基本法起草委員會
* 1991年：由地區直選晉身立法局
* 1995年：連任立法局議員
* 1995年：同年同杜葉錫恩爭市政局觀塘北議席。票站外杜葉錫恩拒絕同司徒華握手。最後司徒華以9175票，57.2%贏出選舉。
* 1997年7月：同其他泛民主派議員杯葛臨時立法會，直到1998年香港特別行政區第一屆立法會選舉
* 2004年：對外宣佈唔再競選立法會議員，但仍然擔任支聯會同民主黨職務。
* 2007年：因為出席民間電台嘅六四論壇被拉，被質疑有政治性。
* 2008年4月20號：喺維園舉行嘅城市論壇上，唔少市民針鋒相對鬧司徒華用「人權聖火」抗拒奧運聖火，係蓄意阻撓同破壞奧運聖火喺香港嘅傳遞。
* 2010年2月：佢確診第四期肺癌，同時反對五區公投，被社民連梁國雄鬧「癌症上腦」。
* 2011年1月2號：因癌病逝世。

## 作品
* 《兒童文藝故事》
* 《妹妹》
* 《父慈子孝》
* 《父親的秘密》
* 《一枝清采》
* 《山鳥山花》
* 《滋蘭又樹蕙》
* 《隨風潛入夜》
* 《回眸時看》
* 《猶吐青絲》

由次文化堂出版嘅三言堂合集：
* 1998年：《捨命陪君子》 
* 1999年：《猶吐靑絲》 
* 1999年：《胸中海嶽》 
* 2000年：《去尚纏綿》 
* 2001年：《悲欣交集》 
* 2002年：《望斷天涯》 
* 2002年：《夜聽春雨》 
* 2003年：《滄浪之水》 
* 2004年：《江山無限》 
* 2004年：《化作春泥》 
* 2005年：《山鳥山花》 
* 2006年：《橙黃橘綠》 
* 2007年：《弦斷誰聽》

由次文化堂出版嘅《三言堂》選輯：
# 《回眸時看》
# 《隨風潛入夜》
# 《滋蘭又樹蕙》
# 《一枝清采》
# 《俯首甘為》

## 連出去

* 香港市民支援愛國民主運動聯合會
* 民主黨
* 
* 
* 
* 
* 

類:香港小學校長
泊淞分佈

**泊淞分佈**（英文：**Poisson distribution**；法文：**Loi de Poisson**）係種概率分佈，可以描寫隨機嘅自然現象嘅頻率，例如一段時間（一年、一個鐘）或者空間之內某種嘢（旋風、收到電話、地震、鯊魚咬人）嘅發生次數。泊淞隨機變數（Poisson random variable）, X,條分佈式(pdf)係
* f_X(k) = e^{-\lambda} \frac{\lambda^k}{k!}，其中 k 係次數， \lambda係平均值(有時寫做\mu)。

**泊淞**嘅粵語讀音為，嚟自（近似）。

## 來龍去脈
**泊淞分佈**可以話係二項分佈同常態分佈嘅過渡函數。

當二項分佈嘅試驗次數(n)越大，圖形睇起嚟就越密，越似平滑嘅鐘形。

不妨令 n 趨向無限大，即係
\lim_{n->\infin}{\binom{n}{k} p^k q^{n-k}}。

因為二項分佈嘅期望值  \mu = np ，所以  p = \frac{\mu}{n} 。

又因為 n 趨向無限大，所以成功機率  p = \lim_{n->\infin} \frac{\mu}{n} = 0 ，而失敗機率  q = 1-p = 1 。

替換原式 \lim_{n->\infin}{\binom{n}{k} (\frac{\mu}{n})^k (1-\frac{\mu}{n})^{n-k}}，入面  {\binom{n}{k} } 趨向 n^k\over k!。

變咗 \lim_{n->\infin}{\frac{n^k}{k!} \frac{\mu^k}{n^k} (1-\frac{\mu}{n})^{n-k}} 。

簡化做 \lim_{n->\infin}{\frac{\mu^k}{k!} (1-\frac{\mu}{n})^{n-k}} 。

前面同 n 冇關抽出，後面用指數律分拆，變咗{\frac{\mu^k}{k!} \cdot \lim_{n->\infin} (1-\frac{\mu}{n})^{n} (1-\frac{\mu}{n})^{-k} } 。

 ( 1-\frac{\mu}{n} )^{-k}  趨向  1，而 (1-\frac{\mu}{n})^{n}  趨向  e^{-\mu} 。

最後得到嘅新函數就係  f(k) = e^{-\mu} \frac{\mu^k}{k!} \ , \ ( \mu = \lambda ) ，呢個就係**泊淞分佈**。

## 性質
* 驗算機會率加埋係咪等於1：條式嘅自變數係k=0,1,2,...(因為n趨向無限大，所以k冇上限) 所有情況夾埋即係 \sum_{k=0}^{\infin} e^{-\lambda} \frac{\lambda^k}{k!}
= e^{-\lambda} \cdot \sum_{k=0}^{\infin} \frac{\lambda^k}{k!}
= e^{-\lambda} \cdot e^\lambda
= 1
。
* **泊淞分佈**嘅期望值係  np = \mu = \lambda 。
* **泊淞分佈**嘅標準差係  \sqrt{npq} = \sqrt{(np)\cdot(1-p)} = \sqrt{\mu \cdot 1} = \sqrt{\mu} = \sqrt{\lambda}。

## 睇埋
*二項分佈
*常態分佈
*泊淞迴歸分析

## 出面網頁
*http://www.stat.ualberta.ca/people/schmu/preprints/poisson.pdf
肝

**肝**又叫**肝臟**（），係一種內臟，多數係有脊骨嘅動物先有，係極之重要。肝有極多用處，最明顯係解毒、造蛋白質、造消化用嘅物質。無咗肝係會死，家下都無嘢可替肝嘅功用。

肝響新陳代謝有好重角色，重識儲肝醣、分解紅血球、造血清蛋白、造激素、重有解毒。肝係人至大嘅腺，響肚入便，橫膈膜以下。佢識整帶醶性嘅膽汁，可以令脂肪同水撈埋同打散，幫助消化。佢又會搞同控制大量好多唔同類嘅生化反應，用到肝嘅特別組織。

## 名
肝喺西洋醫學來講，中意用*hepato-*或者*hepatic*來表示。呢個查實來自希臘文*hēpar* (ήπαρ)，係肝嘅意思。

## 結構
肝係一個啡紅色楔型嘅器官，可以分為形狀大細唔同嘅兩葉。人類嘅肝通常重1.5公斤（3.3磅），闊15 厘米（6吋）左右。唔同人嘅肝大細可以差距好大，標準嘅參考範圍係：男970-1860克（2.14–4.10磅），女600-1770克（1.32–3.90磅）。佢係人體最重嘅器官，亦係最大嘅腺體。位處於腹腔右上角，橫膈膜之下，胃嘅右邊，覆蓋着膽囊。

* 供血：肝接駁着雙重血供—肝動脈源自腹腔動脈，負責供給帶氧血；門靜脈負責供給喺消化系統收集返嚟、充滿營養嘅血。肝處理完呢啲血之後，就會經幾條肝小靜脈直接送去下腔靜脈。
* 表面：從頭頂睇，肝臟俾鐮狀韌帶分開兩瓣，叫左葉同右葉。喺腳板嗰邊望上去，喺左右兩葉之間仲夾住多前後兩瓣，近肚皮嗰瓣呈四邊形、叫肝方葉，近背脊個瓣叫肝尾葉。
* 分段：Couinaud系統根據門靜脈分支嘅分佈，將功能分葉再細分成8個子段。每個子段嘅中央係門靜脈、肝動脈、同膽管，外周就有肝靜脈。8個子段由羅馬數字I - VIII標識。I段嘅係尾葉，比較特別嘅係佢同時接受門靜脈左右兩支嘅供血。其餘就從正面望，以順時針編II - VIII段。

## 病
* 肝炎：最常見係病毒肝炎，分甲乙丙丁戊五種。甲戊多數經食物感染。乙、丙型由血液或者性交傳播，通常係慢性感染，而且會導致肝癌。丁型只有喺已經感染咗乙型肝炎嘅時候先會感染，係衛星病毒。另外亦有細菌或者寄生蟲引起嘅肝炎。
* 肝癌：最常見係肝細胞癌，佔肝臟癌症嘅10%，所以提到肝癌嘅時候通常係指肝細胞癌。除此之外亦有膽管細胞癌，其他細胞引起嘅就比較少見。
* 肝纖維化、肝硬化：雖然肝臟自我修復能力好勁，但係長期傷害到嘅話都會頂唔到、無辦法再生啲肝細胞，唯有生啲纖維組織去撐住個結構。
* 脂肪肝：肝臟積聚太多脂肪肝，有可能係酗酒或者肥胖引起，嚴重嘅話會導致肝硬化或者肝癌。

## 嘢食
食得嘅肝多數叫做膶，係廣東話入邊嘅一種諱語嚟。

## 註
金甌機場

**金甌機場**（；）響越南南部城市金甌省金甌市，離金甌市2公里，家下係越南第六大機場。

## 空中航線
以下係有開辦航線至本機場嘅航空公司：
* 胡志明市（新山一國際機場）
潑水節

**潑水節**（泰國話：），官話又叫做**宋干節**，係泰王國最重大嘅節日，慶祝春耕嘅開始。大致等同中國嘅農曆三月初三，當代響每年4月第二個星期六。除泰語民族、東南亞地區最盛大傳統節日，當日有泰國、老撾、斯里蘭卡、緬甸、柬埔寨各國，中國雲南傣族，甚至全球各地東南亞民族都會搞，重有香港九龍城嘅香港潑水節、大埔太和寺、台灣新北市中和區、澳門等──都承襲相關習俗。而壯族噻尐支系（譬如西林、羅平啲埞噶）會潑水慶祝三月三。

## 文化仿效
*好多大學嘅迎新活動都引入類似性質嘅節目，爭相仿效。而喺香港就因為被指係「嘥水」，所以2017年度開始唔准再搞。

*香港迪士尼亦有過迪士尼特色嘅潑水節，如：「米奇水花巡遊」。

*潑水節數碼化，台灣玉山論壇出現VR遊戲，體驗潑水節氣氛。

## 攷

## 睇埋
*上巳節
*香港供水
*文化
*食水
*海水
*冰桶挑戰

## 出面網頁

*云南潑水節嘅情景
*History of the Songkran Festival
*Photos of Songkran water throwing
*Video of Songkran festivities
*Introduction to Songkran
*Songkran travel special deal (to Thailand)
*香港潑水節
羅皇節

**羅皇節**（，**Losar**，，又叫做**藏曆新年**、**洛薩節**）係西藏最重大嘅節日，慶祝新春嘅開始，等同中國內地嘅農曆正月初一。不丹亦有慶祝，不過喺唔同嘅地區入邊時日唔同。

## 出面網頁
* 羅皇節喺拉薩 
* 藏曆解說
峴港市

**峴港市**（，北方讀音[ɗa˨˩ nǎŋ˧ˀ˥]；南方讀音[ɗa˨˩ nǎŋ˩˥]），部份人會跟越南話音譯做**大南**，係越南中部嘅港口城市，面積大約1200 平方公里，人口大約75萬。

峴港喺越南中部，喺河內以南764公里，胡志明市以北964公里，係越南中央直轄市之一。峴港係越南第四大城市，僅次於胡志明市、河內市同海防市，係越南中部最大同重要嘅城市之一。

## 氣候

## 經濟
峴港市以工業為主，亦出口海鮮、藤製家具、家用品、衣物等。

## 行政區劃
峴港市下轄6郡2縣，市人民委員會喺海洲郡。
* 錦荔郡（Quận Cẩm Lệ）
* 海洲郡（Quận Hải Châu）
* 蓮沼郡（Quận Liên Chiểu）
* 五行山郡（Quận Ngũ Hành Sơn）
* 山茶郡（Quận Sơn Trà）
* 清溪郡（Quận Thanh Khê）
* 和榮縣（Huyện Hòa Vang）
* 黃沙縣（Huyện Hoàng Sa)，爭議領土，實際控制權喺中華人民共和國。

## 交通
* 峴港國際機場響市中心，佢係越南嘅第三大國際機場。

## 教育
* 
* 
* 
* 
* 

## 參考資料

## 出面網頁

* 市府官網 
* Duy Tan University
* The University of Da Nang
* Doanh Nghiep Mien Trung
* Danang - Economy 
* The DaNang Project
* 夜裡直奔峴港
富國機場

**富國機場**（；）係越南南部富國島上面一個已經唔再用嘅機場仔，有條2,100米長嘅機場跑道。呢個機場以前主要畀遊客用，而家已經畀富國國際機場代替咗。

## 航線
* 越南國家航空公司 - 去胡志明市同埋迪石市
電槍

**電槍**係攻擊性武器，用高壓電流電到對方失去功擊能力，方便制服佢。同手槍唔同，一般咁用唔會攞人命，除非對方有心臟病、內置電子心臟，咁電槍就可以攞佢命。

電槍嚮某啲國家係保安員同警察嘅常規防暴架生，好似警棍咁普及；而有啲國家認為用電槍對待示威者，係唔人道同埋好恐怖。

2012年香港報章報導中華人民共和國內有外型係手提電話嘅小功形手提電槍，多數作為匪徒嘅搶劫兇器蘋果日報。
同義詞

**同義詞**（；），又或者叫**同義異形**，就係指意思一樣嘅字詞、形態素或者短語，而**近義詞**就係指意思非常相似嘅字詞。同義詞好常見，全世界各種嘅話都有呢種現象。例如喺粵語裡邊，**固執**、**頑固**同埋**死牛一面頸**意思好接近，最低限度屬於近義詞。

其他粵語例子：
*接近 - 近似 - 相似 - 差唔多
*自大 - 懶叻 - 自負 - 招積 - 「寸」- 懶巴閉 - 不可一世 - 目中無人 - 沙塵

喺語言學上，同義詞呢家嘢吸引咗唔少人研究：語義學（語言學下嘅學科，專研究語言點樣表達意思）就成日都會討論同義詞嘅概念；除此之外，同義詞嘅存在甚至仲有可能反映一種語言嘅歷史。

## 基本概念

响廿一世紀初嘅語言學上，要識別兩個字詞係咪同義詞，一個常用方法係檢查兩個詞係唔係**可互換**。假如 A 同 B 係同義詞，噉喺任何句子入面將 A 換做 B 或者將 B 換做 A，句子嘅意思都理應唔會變。粵語例子：
:「佢份人好**頑固**。」改做
:「佢份人好**死牛一面頸**。」
之後，句嘢嘅意思冇乜大變化。

不過事實證明，可替換並唔係簡單嘅「是否」問題：就算兩個字詞喺某啲情況下可互換，亦可能有其他情況係佢哋唔可以互換嘅。可能係由於兩個字詞喺聯想意思或者詞義等方面有某啲微妙差別，譬如：
*聯想意思嘅分別：就算兩個字詞嘅字面意思相同或者好相似，佢哋嘅聯想意思都可能唔同。譬如係粵語講**苗條**同**瘦**，都係形容一個人體重輕，但係**苗條**有正面含義，通常係讚一個人體重輕得嚟身材好。相比之下，**瘦**就可能會令人聯想到**瘦蜢蜢**（即係瘦得好似有病，甚至好似營養不良噉）呢個負面意思。因此喺某啲語境入面，**苗條**同**瘦**就唔可以互換，例如係：
*:「你個孫生得咁瘦，係咪營養不良呀？」——如果喺呢句入面將**瘦**換做**苗條**，聽起上嚟會好奇怪。
*詞義嘅分別：假設有 A 同 B 兩個字詞，A 可能有幾個唔同詞義，淨係得部分詞義同 B 算係同義。呢種情況喺英文入面好常見，例如英文詞 **chest** 同 **box** 做名詞嗰陣都可以指某啲類型嘅箱，但係做名詞嘅 **chest** 仲有另一個詞義，就係指心口，而 box 並冇噉嘅詞義，所以思考以下嘅例句：
*:「我用個 chest 裝住咗啲錢。」——呢句入面嘅 chest 通常可以換做 box。
*:「我個 chest 有啲痛，唔知係咪心臟有問題。」——呢句入面嘅 chest 應該就唔可以換做 box。
語言學界研究過好多種語言，檢驗字詞之間嘅可替換度，發現除非係好專業嘅對話（例如講科學或者法律嘢嘅時候）否則完美同義幾乎係唔可能存在嘅。絕大多數情況下，一對同義詞充其量只可以達到「喺大部分語境入面可以互換」嘅程度。

## 反映歷史

喺好多語言入面，借詞都係同義詞嘅一大來源，而呢點往往反映一種語言嘅歷史。

例如英文喺呢方面就幾出名。英文屬於日耳曼語言，但係喺英文史上，英文因為諾曼人征服英格蘭等嘅事件而一路深受法文同拉丁文等嘅羅曼語言影響，仲由羅曼語言度借咗好多字詞，例如
:
但係同時本土英文嘅 **help**（出自日耳曼語言）意思同 **assist** 近乎一樣咁滯。古代嘅英格蘭人，明知自己本土語言有字詞可用，依然選擇由拉丁文借隻字詞過嚟，最後令到英文有咗一對近義詞。除咗**幫助**之外，廿一世紀初英文仲有大把噉樣嘅同義詞，例如係**作答**同**痛楚**呀噉。

借詞引致同義詞呢種現象，就算喺東亞都可以見到。日文、韓文同越南文歷史上都成日由漢語度借詞。例如日文就深受中古漢語影響，好多時自己本土語言會有一隻字詞，同時喺出自漢語嘅字詞當中又會搵到隻同義詞：比如係日文漢字**水**，起碼有兩個可能嘅讀音—— **mizu** 同 **sui**，前者係訓讀音，而後者係漢音，漢音可見於例如**水曜日**（日羅係 suiyobi）等嘅特定字詞；訓讀音係日本人用自己本土口語字詞讀漢字形成嘅讀音，而漢音就係跟漢語讀嘅發音，兩隻字詞表示嘅意思大致一樣，都係指**水**。

喺伊斯蘭世界，阿拉伯文（可蘭經原版就係用古典阿拉伯文寫嘅）同波斯文（伊朗喺歷史上不溜都好有影響力）都被指係同義借詞嘅一大來源。

## 運算做法

教人工智能處理語言嗰陣，有好多方法可以教電腦自動處理同義詞。

*睇字詞嘅分佈：教電腦睇大量用目標語言寫成嘅文本，留意文本入面啲字詞嘅語境特性（例如睇勻晒咁多語句，會唔會有某兩個字詞係成日可互換？）從而搵出邊啲字詞似係同義詞。詳情亦可以睇睇語料庫同大型語言模型方面嘅技術。
*睇語句嘅樣式：電腦可以睇大量文本，留意一隻語言入便嘅某啲常見句子模式嚟搵出同義詞，譬如**甲，又有個名叫乙**或者**甲又可以稱為乙**，噉嘅句式都表示**甲**同**乙**好可能係同義詞。包括上位詞同下位詞等嘅詞彙關係，都可以用呢種方法嚟搵。

*WordNet：好似 Wordnet 噉嘅語義網絡，會描述字詞之間有咩語義關係，例如**貓係一種動物**、**貓有毛皮**、**動物有細胞**等嘅關係，而且呢啲語義網絡仲要係整到電腦可以輕易讀取嘅，方便電腦自動噉摷。
*靠索引典：研究者亦可以靠現成嘅索引典——索引典紀錄咗一隻語言入便邊啲字詞係近義嘅，研究者可以索性叫電腦自己去查索引典，假設佢嘅目標語言有現成索引典，而且啲索引典整咗做佢部電腦查得嘅網上資源。

*潛在語義分析（LSA）：自然語言處理技術，有方法將啲字詞縮做低維度嘅向量（簡化講，就係轉化成數值）。可以睇吓詞嵌入嘅概念。
... 等等。

## 相關概念
* 同義環
* 認知同義
* 優雅變化

## 睇埋
* 語義
* 反義
* 定義
* 英文維基嘅列表，列出英文入便嘅日耳曼字詞同拉丁系字詞對應

## 註釋

## 引咗

## 連結
* 粵語詞彙聯想研究
* Thesaurus.com，一個好多人用嘅網上英文索引典
臭氧

**臭氧**（英文Ozone，分子式為O3）係氧氣（O2）嘅同素異形體，亦係一種強氧化劑。主要存在喺距離地球表面20公里嘅同溫層下部嘅臭氧層中。佢吸收對人體有害嘅短波紫外線，防止佢嚟到地球。臭氧係一種溫室氣體，對全球暖化做出一定的影響

分類:氧
白犀牛

**白犀牛**，又叫做**方唇犀牛**（*Ceratotherium simum*），係現存嘅犀牛裏面數量較多嘅一種，亦係鍾意群居嘅犀牛。而家有兩個亞種：南方亞種（C. s. simum），截至2007年底有17,480隻野生品種（IUCN 2008）；北方亞種（C. s. cottoni）就非常稀有，全球可能少過13隻（包括9隻養住同4隻野生，但嗰4隻自2006年後就冇人再搵到，可能已經絕種）。

## 分類同命名

白犀牛其實唔應該叫做白犀牛嘅。佢喺南非土著——波爾人嘅土語裏面，係叫做*Wijde Rhino*，即係「寬大嘅犀牛」咁解，只不過早年去非洲碰運氣嘅歐洲機會主義誤將*Wijde Rhino*翻譯做*White Rhino*，即係「白色嘅犀牛」，於是就將錯就錯，用到而家，成為同黑犀牛對比嘅名 

## 身體特徵
白犀牛又叫做**方唇犀牛**，因為佢哋有一個寬大嘅咀，好啱用嚟食草，其他嘅犀牛品種都係勾咀嘅，方便食樹葉。無門牙，臼齒就好似排列得好整齊嘅小火山咁，而每個「小火山」嘅邊緣都生有一圈堅硬嘅琺瑯質。兩排齒冠就好似剃刀咁，可以快速剷去闊20cm嘅草皮。 

## 分布
喺非洲東北部嘅熱帶（或者亞熱帶）稀樹大草原，同非洲南部嘅乾旱大草原度生存。

## 繁殖動向
南非Pretoria國家動物公園係第一個養白犀牛孤兒嘅地方，而且喺1946年有成功繁殖嘅記錄。雖然白犀牛較易養（甚至可以同其他雀鳥或牧畜一齊養），但要直到1960年代先普遍畀其他動物園養。現時動物園界有2大白犀牛族群：Whipsnade野生動物公園（有7公3乸）同埋聖地牙哥動物園（有6公4乸）。

住響聖地牙哥動物園成9年咁耐嘅白犀牛曼哈拉（Mandhala），一直都冇繁殖犀牛仔，後嚟將佢移到野生動物園區之後，呢個面積達93英畝嘅地方，多咗成廿隻犀牛乸陪佢之後，13年內已繁殖到59隻犀牛仔，佢嘅就亦令白犀牛暫時脫離瀕臨絕種動物嘅行列。

## 參考

## 睇埋
*奇蹄目
*南非哺乳動物

## 延伸閱讀

*White Rhino Info & White Rhino Pictures on the Rhino Resource Center website.
*White Rhino entry on International Rhino Foundation website.
*White Rhino entry on World Wide Fund for Nature website.
*White Rhinoceros entry on IUCN Red List.
*Honolulu Zoo
*San Diego Zoo
*Philadelphia Zoo
*Narrated video about the White Rhinoceros
*White Rhino description
*First test tube White Rhinoceros born at Budapest Zoo
*Poachers kill one of last two white rhinos in Zambia
*Rhino Webcam at Zoo Budapest
Matplotlib

**Matplotlib** 係種 Python 程式，集好多畫數學圖功能。佢係種自由軟件，行各種平臺（Linux、Windows、Mac…）。用佢之前要裝好NumPy，最好IPython都裝埋。作者係John D. Hunter，拉臣喺度http://matplotlib.sourceforge.net/users/license.html：

## 參攷


## 出面網頁
*
永安人壽大廈

**永安人壽大廈**（）係香港島中環一座寫字樓，嚮德輔道中22號，近戲院里，創興銀行中心側邊，電車路環球大廈同安樂園大廈對面。

永安人壽大廈業戶包括律師事務所、旅行社、醫療中心、外傭介紹所、地鋪卓悅控股等。大業主係華懋集團。

## 史
永安人壽大廈前身嚮1956年建成，15層高，個名嚟自以前永安人壽保險公司，佢唔係永安集團嘅成員。

## 附近
* 畢打街
* 皇后大道中
* 昭隆街
* 環球里
* 中國聯合銀行大廈
* 永安集團大廈

## 交通
* 港鐵中環站C出口
* 巴士
* 電車
* 小巴

## 拎
* 中國評論新聞網：華懋集團資產 - 永安人壽大廈
半衰期

物理學話，幾乎任何物質都會衰變。**半衰期**（**Half-life**）係一樣嘢變到得返一半需時嘅期望值。呢個術語好多時都係用喺核子物理學，用嚟形容啲唔穩定嘅原子衰變得幾快，或者係掉返轉嚟講，可以保持到穩定幾耐。

## 睇埋
*放射性定年法
期望值

**期望值**（），又或者叫**期待值**，係概率論同統計講到嘅概念。期望值係加權平均數，係每個數據嘅可能數值同佢出現嘅機率乘埋出嘅數。通常係用  嚟表示**期望值**函數。**期望值**嘅單位同數據單位相同。簡化講條式係
:E(X)=\sum_{i=1}^n{P(x_i)x_i}
期望值就好似將隨機試驗喺相同情況下重複做好多次，同所有可能嘅狀態計平均後得出嘅結果。用日常用語講，呢個值可以大致理解為「期望或者預期」平均嚟講會出咩數值。

期望值呢個概念幾有實用價值：經濟學等領域分析人類嘅決策，好多時都會用期望值嚟評估一個選項有幾理想；而且某啲遊戲當中嘅決策都會用到期望值嘅概念。

## 基礎定義

**期望值**（簡稱 **EV** ）係概率論當中一個重要概念。是但攞一個隨機變數（譬如係擲骰仔得出嘅點數）嚟睇，個變數嘅期望值可以大致理解為佢「平均會出咩結果」。精確啲講，期望值有具體嘅數學定義。

### 離散情況
假設個隨機變數係離散（簡單講即係可能數值嘅數量有限）嘅，噉個變數嘅期望值係：
:\operatorname{E}(X) = \sum_{i} x_i P(x_i)
喺呢個線性函數之中：
*X 係個離散隨機變數；
*x_i 係隨機變數第 i 個可能數值；
*P(x_i) 係 x_i 出現嘅機率。
舉例說明，假想依家擲一粒公平嘅六面骰，每次**擲骰得出嘅點數**  嘅期望值係 3.5 咁多，計法如下：
:\operatorname{E}(X) = 1 \cdot \frac{1}{6} + 2 \cdot \frac{1}{6} + 3 \cdot \frac{1}{6} + 4 \cdot \frac{1}{6} + 5 \cdot \frac{1}{6} + 6 \cdot \frac{1}{6} = 3.5
雖然 3.5 係**點數**嘅期望值，但呢個數字唔係一個可能結果，擲骰嘅人永遠都唔會擲到呢個數。

而設想而家擲公字，擲到公同字嘅機會率都係 1/2 咁多，如果擲到公有 10 分，擲到字冇分，噉**分數**嘅期望值就係
:10 \cdot \frac{1}{2} + 0 \cdot \frac{1}{2} = 5  咁多分。

### 連續情況
假如 X 係連續變數（簡單講即係可能數值嘅數量理論上無限咁多個），期望值公式就會用到微積分當中嘅積分，變成：
:\operatorname{E}(X) = \int_{-\infty}^{\infty} x f(x) \,dx
噉嘅樣，其中 f(x) 係概率密度函數。

## 應用例子

期望值有相當廣泛嘅應用價值。好多領域計嘅數都會用到期望值。

### 古典力學

喺古典力學中，重心呢個概念同期望值計法好相似。重心係指一件物體或者系統內，啲質量平均分佈喺嗰度嘅位。喺一個有若干粒粒子嘅系統  裡便，設每粒粒子都帶有質量  而位置係 ，噉重心點 **R** 嘅坐標位置可以噉計：
:\mathbf{R}={\sum_{i=1}^n m_i \mathbf{r}_i\over\sum_{i=1}^n m_i }

重心呢個概念，力學分析不時都會用到。

### 決策研究

同決策相關嘅理論研究，不時會用到期望值：經濟學同心理學等領域嘅研究，成日都會分析人類點樣做決策－－要揀邊個選項，先可以令到自己嘅所得最大化？呢種分析好多時都會用期望值嘅概念嚟衡量邊個選項先係最佳；簡化噉諗，假想有一個人喺有不確定性嘅情況下做決定，佢可以同每個選項嘅效益函數計返期望值，得知嗰個選項「預期會帶嚟幾多利益」而帶嚟最高期望利益嗰個選項，就係最佳選項。

例如假想有個投資項目，得兩個可能結果：**成功**，賺 10,000 文，機率為 40%；**失敗**，輸 3,000 文，機率為 60%。

是次投資項嘅期望值為：
:\operatorname{EV}=\sum_i p_i x_i
代啲數入去：
:\operatorname{EV}=10{,}000\times 0.4 + (-3{,}000)\times 0.6 = 4{,}000 - 1{,}800 = 2{,}200
因此，決策者會預期呢場投資會帶嚟收益，而呢場投資屬於值得考慮嘅選擇。好似呢種噉嘅思考方式，博弈論上成日用到。

### 一擲千金

一擲千金係一個受歡迎嘅遊戲節目，多個地區（包括香港同英國等）都有人玩。

呢個遊戲一個版本係噉嘅：遊戲開始嗰時，莊家會畀參加者睇若干個神秘箱，而且參加者仲可以見到獎品池裡便有若干個金額，每個金額都對應某個箱，但參加者唔知邊個打邊個；參加者第一樣要做嘅，就係由啲神秘箱當中揀一個，佢暫時唔會知呢個箱入便嘅係邊個金額。之後，參加者就要逐步噉打開其餘嘅箱，每次打開一個箱佢都會得知個箱內嘅係邊個金額，莊家跟住就會將嗰個金額由獎品池中剔除，即係話參加者會立即得知邊個金額唔係自己初頭揀咗個箱嘅；每揀幾次，莊家就會提供現金交易，參加者要選擇接受莊家嘅交易，定係堅持繼續開箱。去到最後，假如參加者一路將啲箱冚唪唥開晒，佢就會得到初頭個箱內嘅金額咁多嘅錢。

喺呢個遊戲入面，期望值起到重大作用，因為參加者可以計自己個箱內有嘅獎金嘅預期值。計法係：
:EV = \frac{\sum \text{剩  餘  獎  金}}{\text{剩  餘  箱  數}}
如果莊家提出嘅交易金額低過呢度計到嘅期望值，玩家理應要拒絕交易，因為佢個箱入面價值理論上比較高。相反，如果莊家提供嘅金額高過期望值，玩家就理應要接受交易，確保獲利。例如假設參加者玩到淨低五個箱，而淨低嘅金額分別係 $1, $10, $50, $1,000 同 $100,000，噉佢哋可以計吓期望值：
:EV = \frac{1 + 10 + 50 + 1000 + 100000}{5} = 20,212
假想莊家出價 15,000 文，理論上玩家應該拒絕。由此可見，期望值嘅概念幫助玩家用更理性嘅方式分析選擇。

## 參見
*大數定律
*集中趨勢
*平均數值
*條件期望

## 註釋

## 引咗

## 外拎
* 期望值 | Expected Value，YouTube 有影片用粵語講解期望值嘅概念。
* 一擲千金，S01 E164，YouTube
行人隧道

**行人隧道**係一種土木工程、交通、建築物、隧道、道路設施，主要係畀人行，避免人車爭路出意外。行人隧道嘅取代品包括斑馬線同行人天橋。行人隧道建築成本最多係挖掘工程同埋防水工程。

行人隧道嚮打仗期間可以改做防空洞，不過又可能成為大毒氣室。

## 行人隧道隱藏嘅問題
*水災
*打劫、謀殺、強姦等罪行。
*空氣流通
*地方清潔，垃圾、污水等滋生蚊蟲。
*露宿者
*乞兒
*人群管制，人踩人 
*流動小販

## 設施
樓梯、扶手電梯、升降機、地圖、照明、抽風機、閉路電視、凸透鏡、保安員、使用指引、有關法規通告、方向指示牌、投訴電話。

## 睇埋
*斑馬線
*行人天橋
*步行街
*地下街

## 出面網頁
卡方分佈

**Chi-平方**係種或然率分佈，係Gamma分佈 \alpha = n/2, \beta=1/2時嘅特例，模擬 n 個正態分佈亂變量(random variable)嘅平方和Z_1^2 + \cdots + Z_n^2 。

## 外部連結

* 卡方分配與卡方檢定 

* 分布计算器
橫琴

**橫琴**係打橫玩嘅樂器，係中樂一種，當中有古琴、古箏。而相反既叫豎琴，打棟彈嘅琴。
防空洞

**防空洞**係一種防避空襲嘅軍事掩體。

## 拎
*Morrison shelter - follow previous/next page indicators 
*Anderson shelter
*Development of the Anderson shelter
*Railway arches 2
*Hochbunker Click on left frame 2 3
*Berlin Air-raid Shelters (Hochbunker), Flak Towers and Bunkers
*Clifford Road Air Raid Shelter Museum, Ipswich, UK
*Archives of the German military manuals
行人天橋

**行人天橋**，有時就咁叫天橋，係畀人行嘅橋，可以用來過馬路、公路或者鐵路；天橋幫人車分路，暢順交通、減少交通意外；有啲天橋有蓋等人唔使日曬雨淋，重有密封式行人天橋，有冷暖氣。

## 睇埋
*斑馬線
*行人隧道
*地下街
*行人專用區
*中區行人天橋系統
鄧爾邦

**鄧爾邦**（**Raymond TANG Yee-Bong**）係而家香港平等機會委員會主席，2005年上任。之前，鄧爾邦做過證券及期貨事務監察委員會律師、個人資料私隱專員。2009年4月，審計報告評價鄧爾邦，佢開公數消費唔合理，又唔使審批。香港傳媒頭條話鄧爾邦係大花筒、做嘢隻手遮天。

## 睇埋
* 人壽保險
* 總統套房
* 空氣清新機
* 謝偉俊
* 中大學生報
* 架勢堂森美

## 拎
* 明報：平機會主席鄧爾邦
* 平等機會委員會：鄧爾邦 簡介

分類:鄧氏
分類:香港法律界人士
二叔公

**二叔公**即係當鋪入面嘅朝奉，香港有190間當鋪。二叔公收二手貨當押品借錢畀人客應急，個客之後可以用當票畀錢，要返件貨，叫做贖當。

## 史
自大明當鋪已經有出現。

## 押品
* 金撈
* 手機
* 介指
* 古董

## 參考資料

## 拎
* Focus 當押生存學內地有客

分類:金融
分類:服務業
哥利莎581e

**哥利莎581e**（Gliese 581 e）係而家發現嘅第四粒環繞紅矮星哥利莎581運行嘅太陽系外行星。哥利莎581係天秤座嘅一粒恆星，隔太陽系有成20光年咁遠。哥利莎581e呢粒行星係到2009年4月23號為止發現嘅最細粒嘅繞行正常恆星嘅太陽系外行星，亦係質量最接近地球嘅系外行星（大概1.9倍地球質量）。不過佢公轉嘅軌道離佢嘅恆星好近，得0.03個天文單位，個位置嚮可居住帶出便。亦都係因為同佢嘅恆星近，佢嘅表面溫度好高，恆星輻射相當之強，所以可能冇大氣層。

## 發現
呢粒行星係瑞士日內瓦天文台嘅Michel Mayor小組用「高精度視向速度行星探查設備」，喺歐洲南天天文台設嚮智利La Silla天文台嘅3.6米望遠鏡發現嘅。呢個發現嚮2009年4月21號公布。Michel Mayor小組用「視向速度」技術，用行星引力引起佢繞行嘅恆星軌道擾動嚟到計算行星嘅質量同埋軌道大細。

## 註解

## 睇埋

* Lightest exoplanet yet discovered European Southern Observatory press release
* Scientists discover a nearly Earth-sized planet
* Scientists discover Earth-sized planet (Video)
* PSR B1257+12 A — the smallest exoplanet discovered
下巴

**下巴**（；**巴**讀**爬**）係口落一啲，喺面嘅最下面。

傳說鬼係冇下巴嘅。

## 睇埋
* 𡁻
* 惜
* O咀
* 鬍鬚
* 流口水
* 唐英年面相
* 雙下巴
偉邦物業管理

**偉邦**（Well Born），全名**偉邦物業管理有限公司**（Well Born Real Estate Management Ltd），係恆基兆業子公司，一九九六年成立，負責管理集團所建物業，包括住宅、停車場、商場等。因爲香港私人屋苑，地產商亦包辦物業管理，合約上指名公司管理。偉邦就係代畀恆基兆業。

## 主要項目
偉邦主要項目有大埔嘅比華利山別墅、淺月灣、土瓜灣嘅翔龍灣、藍地嘅豫豐花園、上水嘅御皇庭、西灣河嘅嘉亨灣、大角嘴嘅港灣豪庭、尖沙嘴嘅豪峰軒、半山區嘅富滙豪庭、何文田嘅京士柏山、屯門嘅叠茵庭、粉嶺嘅牽晴間、大圍嘅恒峰花園、將軍澳嘅新寶城、新都城。

## 出面網站
*
機動遊戲

**機動遊戲**係利用電力發動，產生旋轉、升高、搖擺等嘅機械動作進行嘅遊戲娛樂，令玩家置身喺新奇剌激嘅經歷，感覺到娛樂享受。機動遊戲包括旋轉木馬、咖啡杯、摩天輪、碰碰車、推錢機、海盜船、跳樓機、過山車等。

## 重要類型
### 過山車

## 睇埋

*大怒神
*小丑貝洛
*北京朝天輪
*扑傻瓜
*新加坡摩天觀景輪
*機械
碳生命

碳係地球上便所有生物生命嘅基礎。複雜嘅有機分子都系碳元素同第啲元素，好似氧、氫、氮呢啲，通過化學鍵結合成嘅。呢啲元素係有機生命必須嘅。碳可以同佢哋結合係因為佢有四價電子。到而家重未發現有唔係碳構成嘅生命，所以啲人嘅太空生物知識就假定宇宙入便嘅冚嘭唥生命都係碳生命。有啲人批評呢個假定係「碳沙文主義」，佢哋認為生命亦都可能唔需要碳元素，雖然到而家為止重未有發現非碳生命。

科幻電影、文學入便，經常有噉樣嘅設定：人造嘅機器由非生命轉變成為生命，呢啲新類型嘅生命成為第一挺非碳生命。自從1960年代出現微處理器，呢啲機器經常被認為係電腦（或者電腦控制嘅機械人）。佢哋亦都畀人當做係「矽生命」，雖然矽芯片對佢哋基本運作嘅作用同碳對「濕生命」嘅作用唔同。

## 碳作為生命基礎嘅特性

碳有兩個好重要既特徵確保佢能夠成為組成生命既基本原素。其中一個係佢有四價電子,而另一係因為破壞同建立鍵所需既能量好適合去形成一些又穩定又活躍既分子。

由於碳同碳之間既鍵合係好容易，一些複雜而且冇長度限制既分子就好易形成。

除左碳之外，只有少數原素係具有支援生命活動既能力，硅就係其中一種。由於硅同碳係係同一族, 所以硅都有四價電子。佢亦都會同自己鍵合，但通常會以晶格既形式出現，而唔係長鏈。不過，佢所鍵合既複合物太穩定，所以唔可以容易咁以唔同方式重組，亦因為咁，佢唔係真係具有支持生命活動既能力。

This speculation of a life based on the chemistry of silicon is clearly distinct from "silicon-based life" in the above sense of artificial intelligence based on electronic processes utilizing silicon integrated circuits.

## 生命活動入便關鍵嘅碳結構分子
有機生命活動過程當中最重要嘅化學物有：

* 蛋白質：構成有機生命結構嘅基本單元。
* 核酸：攜帶遺傳資訊。
* 酶：生命有機化學反應嘅催化劑。
* 碳水化合物：儲存細胞生命活動用嘅能量。
* 脂類：更加密集嘅方式儲存能量，嚮動物體內可以儲存較長時間。形成細胞嘅膜結構。

## 睇埋
* Hypothetical types of biochemistry
* CHON

## 引用
*
維基百科喺香港

呢篇文講**維基百科喺香港**嘅使用情況。

## 常用嘅語言版本
響香港嘅維基百科係指喺香港通常會用嘅維基百科。

根據維基媒體基金會響2018年3月統計，全球維基百科讀者有0.6%嚟自香港，當中嘅分佈：
#中文維基百科（67.6%）
#英文維基百科（27.7%）
#日文維基百科（2.0%）
#粵文維基百科（1.1%）
#俄文維基百科（0.4%）
#法文維基百科（0.3%）
#德文維基百科（0.2%）
#韓文維基百科（0.1%）
#其他（0.6%）

如果用每個語言版本去睇，佔嗰個語言有一定比例香港讀者嘅語言版本，就只有粵文維基百科（48.6%讀者嚟自香港）同中文維基百科（17.8%讀者嚟自香港）兩個。

## 現實生活
*2006年第一屆中文維基年會響香港中文大學舉行。
*2013年第九屆國際維基年會響香港理工大學舉行。
*香港維基媒體協會係國際維基媒體協會響香港嘅認可分會，2007年創會。

## 註

## 參考
東亞運動會

**東亞運動會**係東亞運動會總會組織東亞國家運動員參加嘅多項目運動會。1993年開咗第一屆東亞運動會，跟著4年一度。

## 史
東亞運動會响1993年開始搞，為東北亞嘅各國同地區而設，四年一度，直至2013年搞最後一屆，同年5月，由於有東亞奧林匹克委員會協會嘅會員認為：有等級高嘅亞運會同埋奧運會，精英選手參加東亞運嘅意願愈嚟愈低，或多或少影響東亞運嘅水平；反而青少年選手參加綜合性運動會機會唔多，咁嘅轉變可以令到東亞地區嘅青少年選手增加經驗，決定將東亞運動會轉型做東亞青年運動會（青年東亞運），而2017年東亞運動會亦都被取消。

## 代表隊
東亞運動會所有運動員，要響佢哋所屬國嘅奧林匹克委員會有關總會報名批准，先至有得玩。

家下會員有：
*  中華人民共和國，代表隊叫中國。
*  關島
*  香港，代表隊叫中國香港。
*  日本
*  中華台北，代表台灣地區。
*  北韓
*  南韓
*  澳門，代表隊叫中國澳門。
*  蒙古，代表外蒙古。
哈薩克曾經係東亞運動會總會嘅會員，後尾佢加入咗中亞地區奧林匹克委員會，跟住就唔再參加東亞運動會。哈薩克而家係亞洲奧林匹克理事會嘅會員，參加中亞運動會。

呢啲國家同地區多數都嚮東北亞洲，東南亞國家有類似嘅運動會，叫東南亞運動會。

## 歷屆東亞運動會

## 項目一覽

* 水上運動
* 田徑
* 羽毛球 (1993, 1997)
* 籃球
* 保齡球 (exhibition in 1997)
* 舞蹈 (2005)
* 龍舟 (2005)
* 曲棍球 (2005)
* 足球
* 體操

* 手球 (2001)
* 柔道 (1993, 1997, 2001)
* 空手道 (2005)
* 撐艇 (1993, 2005)
* 射擊 (2005)
* 軟網球 (since 1997)
* 跆拳道 (since 1997)
* 網球 (2005)
* 舉重 (1997, 2001)
* 武術

## 引述來源同註解

## 睇吓
* 東亞運動會資訊
* 2005年東亞運動會官方網站
* 2009年東亞運動會官方網站
聖類斯小學

**[[聖類斯中學]]小學部**（**St Louis School Primary Section**），簡稱**聖類斯小學**，嚮香港島西環第三街179號，即係街尾。

聖類斯小學而家個校長係吳錦聰。

## 歷史
聖類斯學校嚮1864年成立，1927年俾慈幼會接收咗。1950年成立英文小學部，當時由聖若望鮑思高創辦。

## 附近
* 香港大學
* 山道
* 聖安多尼堂
* 薄扶林道
第三街

[thumb|200px|第三街近[西營盤街市]]
**第三街**（**Third Street**）係香港島西營盤一條街，東西走向，嚮皇后大道西近正街上山，數上去第三條街就叫做「第三街」。

第三街東起東邊街，西端去到聖類斯小學。之後屈上去薄扶林道近山道頂聖安多尼堂嗰度。

## 附近
*聖安多尼堂
*聖類斯中學
*毓明閣
*廣豐里
*廣豐臺
*水街
*西營盤郵政局（消防員已婚宿舍）
*薄扶林道 36號
*西邊街 
*西區社區中心
*香港崇真會救恩堂
*救恩學校 
*正街
*西營盤街市
*東邊街
*香港佐治五世紀念公園
博鰲

**博鰲**，係海南省瓊海市嘅一個鎮。面積大約31平方公里。佢喺瓊海市東面海邊，萬泉河入海口。東面接住南中國海、南面同萬寧市交界，西面同瓊海市朝陽鄉、上甬鄉隔籬，北面同潭門鎮接壤。距離瓊海市嘉積鎮17公里、海口市105公里、三亞市180公里。佢係半漁業半農業嘅鎮，亦係國際會議組織——博鰲亞洲論壇嘅永久性會址所在地。
亞摩尼亞

**氨**（粵拼：on1），又叫做**氨氣**或者**阿摩尼亞**，係氮同氫嘅化合物，分子式係****。佢喺室溫下呈氣態，無色兼帶有強烈而刺激嘅氣味，密度細過空氣，易溶落水，但唔容易解離，佢嘅水溶液係弱鹼性。

氨對陸上生物來講係相當之重要，因為佢係所有食物同肥料嘅重要成份，重係所有藥物嘅成份。雖則氨有咁重要而又廣泛嘅用途，但係佢既帶有腐蝕性，亦都有害。2006年，全球就生產咗大約十四億六千五百萬噸氨。

商業上，都會經常叫氨做「脫水氨」。呢個叫法所強調嘅係氨呢種物質係冇水喺裏頭嘅。氨嘅沸點係−33.34℃，故此液態氨就一定要儲存喺高壓，或者低溫嘅環境。而佢嘅汽化熱都算幾高，即係話如果佢已經係液態嘅話就唔會咁易變返氣態，所以氨可以裝喺普通嘅燒杯同埋放入通風櫃道處理。而「氨水」其實就係氨溶液。

## 結構及基本化學特性
氨嘅份子結構係三角錐形，而根據價層電子對互斥理論（VSEPR），佢嘅鍵角就係107.8°。中間嘅氮原子本身有五粒最外圍電子，再加埋三粒來自三個氫原子嘅附加電子，佢最外層就會有八粒電子，呢四對電子會排喺氮原子嘅四面，其中三對會用來做鍵對，淨返一對就係孤對電子喇。孤對電子嘅排斥力係大過鍵對電子嘅好多，所以佢就唔會好似想像中嘅正四面體噉鍵角109.5°，而係量度到嘅鍵角107.8°。亦因為呢對孤對電子，氨成為質子接受體，鹽基。 而呢個結構就令到佢有電偶極矩同帶有極性。正正因為佢有極性，又有高嘅建氫鍵能力，所以極易溶混於水。氨其實係一隻弱鹼，佢1.0M水溶液嘅pH值係11.6啫。如果加強酸入去直至變成中性，就會大約有99.4%嘅氨份子會質子化。而溫度同鹽度就會影響NH4+嘅比例喇。NH4+嘅結構就係正四面體，而且亦都同甲烷等電子。

### 大自然含量
喺大氣層之中，氨嘅份量其實僅屬微量，主要來自動植物屍體嘅腐化。另外，喺雨水之中，亦都發現少量氨同銨鹽；喺火山地區就會搵到氯化銨同硫酸銨；至於碳酸氫銨結晶體就會喺巴塔哥尼亞海鳥糞之中搵到。腎臟亦會分泌氨去中和過多嘅酸。而喺海水同所有沃土道，都會發現銨鹽。冥王星同木星上面都搵到氨，而天王星就僅有少量。

## 歷史

「阿摩尼亞」得名於埃及主神阿蒙嘅希臘化名（Ἄμμων *Ammon*）。當時，古利比亞阿蒙廟附近有氯化銨礦，正因為好近座廟，羅馬人採後就叫啲礦做「阿蒙鹽」（sal ammoniacus）。 氨鹽好早就為人所知曉，而「*Hammoniacus sal*」爾個詞亦早見於老普林尼嘅著作，雖然唔知爾個詞係埋就等同於新啲嘅「*sal-ammoniac*」，即氯化銨。

## 參考
鬼網 (間諜網絡)

**鬼網**（**GhostNet**），又叫**幽靈網**，係班電腦黑客，多數基地喺中國大陸，偷過百幾個國千幾部電腦嘅嘢，包括電郵，重可以遙控webcam同埋錄音機，對象主要係南亞同東南亞，重包括北大西洋公約組織同達賴喇嘛http://www.nytimes.com/2009/03/29/technology/29spy.html?_r=1http://www.slate.com/id/2215499/。
George Ledin

**George Ledin**（）係個美國加州 Sonoma State University 電腦科學部教授，而家佢專教人點寫電腦病毒。佢認為防毒軟件差唔多係冇用嘅。

## 註

## 拎
* Dr. George Ledin
* George Ledin | Facebook
見工

**見工**（粵拼：）係面試嘅一種，指僱主親自同求職者傾偈，多數都會係前者向後者問一連串嘅問題。僱主噉做係想透過傾偈嚟評估見嗰個人啱唔啱做份工，例如睇吓求職者對答係咪流利，跟住就用評估結果決定好唔好請佢做嘢。喺廿一世紀初，業界廣泛認為見工能夠準確噉評定求職者係咪合適，所以係揀選員工嘅常見手法。

見工同搞見工面試都係有技巧嘅。面試做法基本上可以分做兩種：見工面試可以**冇結構**－即係話僱主有少少似當咗面試係傾閒偈噉，會同求職者談天說地，一路評估求職者嘅性格同能力；另一方面，見工面試又可以**有結構**－僱主會預先諗定啲問題，並且對「點樣先係理想答案」或多或少心中有數。見工面試有陣時仲會分幾場，甚至係要求職者去驗身或者度身造制服呀噉。搵工嘅人可以用唔同技巧應對唔同嘅面試，而做管理嘅人又會想知自己用咩技巧先可以搵到想要嘅人才。

因為見工面試講技巧，從事人力資源管理同相關工作嘅人都有喺度諗，面試中要點樣評估見工嘅人係咪適合，佢哋當中有啲甚至仲會喺學術期刊同網誌等嘅地方撰文，討論相關嘅心得同睇法。搵工嘅人好多時又會參考呢啲文，想知點先可以清楚話俾僱主知自己係值得請嘅。

## 考核內容

一般嚟講，僱主响見工面試中會留意求職者喺以下呢啲方面嘅表現：
*智能：好多時係愈高愈理想，不過都唔一定。
*性格：假設份工係要成日同人交際嘅，僱主可以會想知求職者夠唔夠外向。
*工作動機：即係想估評吓求職者會唔會俾心機做嘢。
*專業知識：指考核求職者係咪擁有做嗰份工必要嘅知識同技能。
*生理同體能狀況：呢啲考量常見於一啲要求做嘅人負重、長時間企喺度做嘢、或者去野外做嘢等嘅工。
*衝突調解
一般認為，求職者喺對答嗰陣嘅表現會或多或少噉反映以上特性，例如一個人對答嗰時流唔流利，會一定程度上反映佢嘅智能同性格，求職者講起自己嘅工作嗰時嘅表情會反映佢嘅動機，而且見工好多時仲會涉及一啲有關專業知識嘅嘢，例如見編程員就好興要求職者即場寫啲簡單嘅程式，僱主又可能會問吓「同同事相處上遇到問題嗰陣會點處理」方面嘅問題。

因為搞見工面試基本上就係想由求職者嘅行為，判斷佢嘅智能同性格等嘅心理特性，所以做人力資源管理嘅人成日都會參考心理測量學上嘅知識。

## 常見問題

响廿一世紀初，見工面試可以分做**有結構**同**冇結構**兩大類。冇結構嘅面試係指當咗場面試好似係傾閒偈噉談天說地；不過主流比較常見嘅係有結構嘅面試，即係話僱主會同一套標準化嘅方式嚟評鑑每一個求職者－佢會預先諗定一拃問題，對每個嚟見嘅人都係大致問同一柞問題，而且對於「點樣算係好答案」事先心中有數。

至於有結構面試會問啲乜，就份份工都會有啲唔同：人力資源管理上有所謂嘅工作分析工序，簡單講即係郁手請人前列出晒份工有咩要做，然後就分析呢份工需要啲咩技能同第啲特性，再按呢樣資訊嚟決定面試嗰陣要考乜，例如若果想請個識寫程式嘅人，可能會喺面試上叫求職者即場寫簡單嘅程式。

無論係乜嘢工，見工面試通常都會問到以下呢啲問題：
***自我介紹**（想理解見嗰個人嘅性格同能力）：
**同我介紹吓你自己吖。
**點解你會想嚟見呢份工？
**你覺得自己最大嘅弱項係乜？
**你覺得自己最大嘅強項係乜？
**你覺得身邊嘅人會點樣描述你？
**講吓你心目中最想做嘅工係乜？
**講吓你心目中嘅理想工作環境係乜？
**你有冇咩嗜好？
**如果俾你做領袖，你嘅領導作風會係點？
**我哋有咁多個人嚟見份工。點解我哋要請你？
***過往經驗**（想知見嗰個人點樣處理工作上撞到嘅問題）：
**你而家或者之前做嗰份工有冇咩地方係你零舍鍾意嘅？
**你覺得自己事業上最大嘅成就係乜？
**可唔可以講一次你同同事或者客有衝突嘅經歷？
**可唔可以講一次你同同事或者老細意見不合嘅經歷？
**可唔可以講吓你過往做過嘅一啲困難決定？
***未來期望**：
**我哋可以期望你喺上任嘅頭三個月做到啲乜？
**你覺得自己五年之後會變成點嘅樣？
***其他**：
**你有冇咩問題想問？
**有關份工需要嘅專業知識嘅問題，例如軟件工程領域就出晒名，見工嗰陣會要求應徵者即場寫程式。
**喺某啲行業當中，僱主會要求見工嘅人帶埋自己過往工作嘅成品去見，例如設計領域嘅職位，就好興叫求職者帶住 portfolio 見工。

... 呀噉。喺問完一輪之後，僱主通常會叫見工嘅人返去等消息，而見工嘅人可以問要等幾耐、間公司嘅組織文化係點或者攞到呢份工嘅人事業跟住通常會點發展... 等（招聘廣告嗰度冇講）嘅嘢，而過咗一段時間，例如係三到四個禮拜，之後，僱主就話俾見工嘅人知請唔請佢做嘢。

## 作答技巧

唔少管理學同人力資源管理方面嘅工作者，都有喺度探討用咩方法先可以有效喺見工嗰陣答問題。

STAR 原則講到情境、任務、行動、結果四大元素為作答嘅重點：STAR 係見工面試常用嘅作答架構，用嚟有條理噉講述自己嘅過往經驗。根據 STAR 原則，面試者答開放式問題嘅時候，應該要首先交代當時嘅情境（情境），再講自己肩負乜嘢任務（任務），繼而說明自己實際採取嘅行動（行動），最後就交代成效或所得結果（結果），當中行動嗰橛要零舍長，用意在於要突顯自己嘅能力。

亦有人指出，見工自介嗰陣宜用英雄旅程噉嘅方式講故事。英雄旅程呢個概念嚟自對神話嘅研究，指出引人入勝嘅故事梗會有某啲特徵。據管理學同心理學領域嘅實證研究，叫人喺見工等場合講自己嘅英雄旅程，並唔要求故事驚天動地，只需反映出講者嘅自我覺察同埋成長，包括係清楚知道自己有咩長短、行事有明確目標、能夠描述自己點樣應對變局、認識故仔入面嘅關鍵人物（朋友或導師等）、能夠講出自己克服挑戰之後學到咩... 等等。

## 睇埋
*人力資源
*個人品牌
*面試研究
*西裝
*魅力
*自傳

## 註釋

## 參考
篇文用咗嘅詞彙或專有名詞嘅外語名如下：

篇文引用咗以下呢啲文獻同網頁：

## 拎

* 10大見工面試常見問題要點答？求職新手做好準備增搵工成功率，呢篇文混雜粵文同語體中文。
* 27 條最常見嘅見工問題同答案. *Inc.com*
* 求職面試當中嘅講故事 | 英雄旅程，呢段 YouTube 片講到見工嗰陣點樣用英雄旅程概念嚟講自己經歷。
董驃

**董驃**（**Bill Tung**，）係出名嘅香港電影電視演員，亦係賽馬專業評述員。

佢原本係叫**朱文彪**，後尾過繼畀香港賽馬會一個高層先至叫**董驃**。

## 生平
### 賽馬
董驃出世嗰陣同馬好有淵源。佢係喺跑馬地馬房出世，屋企人係練馬師。後尾佢過繼畀香港賽馬會高層董子賢，結果轉咗個名做董驃。佢細細個就學騎馬，重曾經到外地深造，有幾個練馬師牌。

佢喺1967年加入麗的電視（而家嘅亞洲電視）做賽馬評述員。因為佢風趣幽默，所以好受歡迎，一直留喺亞視講馬，只有好後期先至喺香港電台評述賽馬。佢講嘢好直好大膽，好似1999年香港賽馬會將賽馬轉播權咗畀無綫電視，董驃就鬧香港賽馬會：「叫佢去死啦！亞視做得好哋哋，就轉咗畀無綫做，搞到一塌糊塗。」

### 電視、電影
董驃好後生嗰陣就已經做過演員，當時第一部作品係1947年嘅電影《朱門怨》，之後佢不時有演出，尤其係喺麗的視嗰陣。佢成世人都淨係演亞洲電視劇集，未演過無綫電視劇集。佢重話過自己一世人，絕對唔會打無綫電視工。

董驃最識得演嘅係笑片，好似佢參演過嘅港產片入面都係以笑片最成功。1988年佢主演嘅《富貴逼人》都拍咗好幾輯；而1985年成龍嘅《警察故事》佢都係以搞笑形象出現。呢種演繹風格亦都應用到講馬，所以一啲唔識馬嘅人都會特登轉亞視睇董驃。

### 晚年
喺2000年之後董驃經常有病要入院，2005年更加因為咁要退休，一年後喺聖保祿醫院病逝，享年72歲。

## 作品
### 電影
*朱門怨（1947年）
*馬場風暴（1978年）
*警察故事（1985年）
*警察故事續集（1988年）
*南北媽打（1988年）
*雙肥臨門（1988年）
*富貴逼人（1988年）
*富貴再逼人（1989年）
*富貴再三逼人（1990年）
*師兄撞鬼（1990年）
*警察故事3超級警察（1992年）
*紅番區（1994年）

### 電視劇集（麗的電視、亞洲電視）
*變色龍（1978年）
*鱷魚淚（1979年）
*大俠霍元甲（1981年）
*再向虎山行（1983年）
*南海十三郎（1997年）

類:香港電視男演員
類:前麗的電視藝員
類:前亞洲電視男藝員
文彪
娃娃男

**娃娃男**原名**黃宏舜**，又叫「阿舜」，係無綫電視《都市閒情》2001年9月7號「鬥戲連唱鬥一番」嘅表演者，表演林曉培嘅《娃娃愛天下》。因為唱功、台風、表情、身體語言、MK文化造型，受到網民注意而極速走紅，被人叫做香港版RickRoll。

## 拎
累購期權

**上限折價累購期權**（KODA, knock out discount accumulator，簡稱accumulator，花名 I kill you later，有錢佬殺手）係種金融衍生工具，係種掛鉤票據（ELN, :en:equity-linked note），係種私人合約，雙方答應「買方」要喺期限內用定期定價（通常相對現價有折，所以叫discount／折頭）向賣方入貨，所以會「累積」啲貨；如果個價升過咗個knock-out（取消價），合約就玩完。重有條款，如果個價跌穿strike price（行使價），買方就要加一倍接貨。

Accumulator 通常由投資銀行開來幫佢哋對沖股價跌嘅險；買方就賭個價會喺限定範圍內起伏，至少唔會勁跌。入場費一般要成千萬港紙／人民幣，成百萬美金。

## 險
*估啱個勢，可以坐喺度收好多利
*賺嘅有knock-out限住，蝕就等於幫大銀行做擔保，可以無限勁蝕

## 事
*香港同中國大陸投資者買咗幾千億呢啲咁嘢。http://guogarden.mysinablog.com/index.php?op=ViewArticle&articleId=996101
*中信泰富主席榮智健同投資銀行（高盛？）簽咗澳幣accumulator合約，話幫佢喺澳洲嘅業務對沖喎，結果領嘢蝕咗百五億，中信股價插水。

## 參考
*http://moneycafe-icable.blogspot.com/2008/02/i-kill-you-later.html
*http://www.sciencetimes.com.cn/m/user_content.aspx?id=48883
*http://big5.china.com.cn/news/txt/2009-04/24/content_17669696_2.htm
*http://guogarden.mysinablog.com/index.php?op=ViewArticle&articleId=996101
*http://www.wyzxsx.com/Article/Class4/200904/78409.html
*http://www.dphk.org/2003/research/research.asp?iCommentId=3400&szColumnId=researchecon
*http://www.sinchungkai.org.hk/blog/2008/05/blog-post_28.html
蔡英文

**蔡英文**（；；）係臺灣法學家同埋政治人，曾任民主進步黨主席同中華民國總統。

## 歷史
蔡英文1956年8月31號喺台北市嘅馬偕醫院出世。2004年加入民主進步黨，同年當選全國不分區立法委員。2000年做過中華民國行政院大陸委員會主任委員，2006年做過行政院副院長，2008年起坐正民主進步黨主席個位。

2012年1月14號，蔡英文參選總統輸咗畀馬英九。

2014年再上任民進黨主席。

2016年1月16號，蔡英文喺2016年中華民國總統選舉中當選，喺5月20號正式就任。

2018年，民主進步黨喺九合一選舉慘敗之後，再次辭去民主進步黨主席一職。

2020年1月11號，蔡英文喺2020年中華民國總統選舉中當選，成功連任。

## 事件同爭議
### 被指先聲援、後遺棄香港人

喺反送中運動入面，蔡英文曾經公開聲援反送中，亦令佢喺2020年中華民國總統選舉入面嘅支持度同主要對手韓國瑜拉闊，並最終成功連任。喺北京單方面未經香港人同意落實《港版國安法》同埋修改選舉制度後，香港出現移民潮，有人選擇台灣，但佢哋之後申請居留同定居許可都有困難，當中涉及標準唔清晰及陸生港人問題，有啲媒體就形容台灣似乎正收緊對移民港人嘅審批。有抗爭者感嘆台灣政府對佢哋做成二度傷害，自己被蔡英文遺棄，覺得香港抗爭者變成咗蔡英文嘅政治手段同籌碼。

2023年1月初，台灣內政部移民署公佈針對當地香港人嘅「九不得」清單，更加引發在台港人同埋台灣法律學者嘅批評。

### 學位門事件

自2019年起，台灣對於蔡英文有無真係攞到倫敦政治經濟學院（）嘅博士學位有所討論。有人質疑蔡英文攞唔到原本嘅學位證書（只有補發）、倫敦政經學院圖書館亦只找到後來補送嘅博士論文、蔡英文亦未曾出示穿博士袍嘅畢業照，所以主張蔡英文嘅博士學位係假嘅。

倫敦政治經濟學院喺2019年10月8號喺官方網站發文確認咗蔡英文博士學位嘅真實性，並確認咗高等法律研究所（）1985年出版嘅索引文檔《英國法律研究1905-1984》入面有蔡英文嘅論文條目。發文同時提示LSE圖書館新近收到蔡英文提供嘅論文個人副本傳真文檔，可供下載或者喺閱覽室查閱。論文導師係2016年去世嘅。不過，有啲人仍然質疑，倫敦政經學院需保護學校嘅名聲，同蔡英文利益一致而幫佢隱瞞。

## 碎料

### 飲食習慣
佢嘅飲食習慣有時會成為民間討論話題。例如，佢曾經喺惡搞媒體眼球中央電視台嘅除夕節目亮相，但內容居然係叫人食香菜。另外，佢喺2021年11月自爆鍾意食三色豆，兩次都引起人熱烈討論，台灣基進新聞部副主任陳子瑜甚至話，因為蔡英文忍得到常人所忍唔到嘅嘢先做到總統。

### 同貓狗嘅關係
佢有時會因為同貓狗嘅互動上報紙。

佢有收養貓（蔡想想、蔡阿才）同狗（Maru、Bella和Bunny）。其中三隻狗都喺佢競選連任總統嘅時候亮相幫佢拉票。

另外，台中搜救犬Melody喺參與位於土耳其嘅救災工作後曾經獲得嘅嘉許，但Melody喺同嘉許過程同蔡英文合照期間，偷偷地向蔡英文獻吻，成為一時佳話。

## 註

## 參考


## 出面網頁

* 2008總統大選人物直擊：蔡英文
* 蔡英文個人部落格：小英嘅故仔
* 向台灣人民報告：我哋點解唔歡迎陳雲林 - 自由時報 2008-11-3
豬流感

**豬流感**（Swine influenza）係豬嘅正黏病毒（Orthomyxoviruses）地方變種引起嘅流行性感冒。引起豬型感冒嘅病毒叫做**豬流感病毒（SIV）**。

## 類型
分離出嚟嘅SIV病毒株唔係C型流行性感冒病毒就係A型流行性感冒病毒嘅某啲基因變種株。A型流行性感冒病毒嘅變種，好似H1N1、H1N2、H3N1同埋H3N2都會導致豬型感冒病毒感染。除咗呢啲變種之外，近排亦都發現H2N3引起嘅豬型感冒。

## 傳染性
差唔多每一年都有好多人感染豬流感，嗰啲患豬流感嘅人好多都有同豬接觸或者同有豬型感冒嘅人。豬傳人之外，人傳人嘅情況發生都有。
豬流感同禽流感呢挺只係會禽傳禽禽傳人嘅流行性感冒唔同，佢唔單止畜傳人，仲會人傳人。而且同禽流感一樣，人得咗豬型感冒，嚴重嘅話會死人。

## 歷史
1918年西班牙、1976年美國、2007年菲律賓、2009年美國同墨西哥都出現過豬流感。

### 2009年

2009年3月同4月，墨西哥同美國西南部成千人患咗豬流感，死咗成60幾人。截止2009年4月24日，墨西哥經已有4000幾疑似病患，死咗廿幾人，墨西哥城大派口罩，多過派米，大排長龍。

## 流行文化
1976年香港笑星許冠文嘅電影《半斤八兩》入便，就有攞當時美國發生緊嘅豬流感嚟做幽默話題。笑啲女士人染咗豬流感係豬扒。

## 註

## 睇埋
* 感冒
* 流行性感冒
* 禽流感
三省六部

**三省六部**係中國古代嘅一個中央官制。三省係指中書省、門下省同尚書省，六部即係尚書省下屬嘅吏部、戶部、禮部、兵部、刑部同工部。每個部各管四司，總共係廿四司。

三省六部係由西漢開始長期發展形成嘅一個制度。其中尚書省喺東漢形成（當時叫尚書台），中書省同門下省就喺三國時期形成，佢嘅目的就係要分割同限制尚書省嘅權力。喺發展嘅過程中，佢嘅組織形式同權力都各有演變。

到咗隋朝，隋文帝綜合漢魏嘅官制創立咗三省六部制，主要掌管中央嘅政令同埋政策嘅制定、審核同貫徹執行，因為要避楊忠諱，將中書省個名做內史省。

唐朝基本上都係繼續用隋朝嘅制度，再加補充同發展，令到個中央集權體制更加完善，又因為要避李世民諱，將民部改叫做戶部。宋朝繼承唐制，但係三省六部嘅主要職權都已經轉移到其他機構，三省六部只係得個名。遼代設官同於宋制。

金代、元代、明代只設一省六部，金叫尚書省；元、明叫中書省。明1380年廢中書省，將中書省嘅權歸六部。自此，六部取代咗三省六部制。期間六部制基本沿襲未改，對於三省制，唔同時期嘅統治者作過一啲唔同嘅調整同補充。

三省六部制嘅特點在於分散丞相及同埋中央機構嘅權力，將相權「一分為三」，互相牽制；同時，又將尚書省權分六部，限制地方割據勢力嘅產生同發展，又推動部門牽制同埋機構運轉，以加強皇權。

## 三省
中書省（即隋朝嘅內史省）：長官係中書令（隋叫內史令），副長官係中書侍郎（隋稱內史侍郎），主要職官有中書舍人。就軍國大事、重要官員嘅任免等事項，替皇帝起草詔旨，起草嘅責主要由中書舍人負擔。係決策機構。

門下省：長官係侍中（隋叫納言），副長官係黃門侍郎（後改叫門下侍郎），主要職官有給事中。負責審核朝臣奏章，複審中書詔敕，有認為唔妥當嘅，可以駁回，叫「封駁」，駁正嘅權主要由給事中掌握。係審議機構。

尚書省：長官係尚書令，實際唔任命，副長官係左、右僕射。僕射之下有左右丞、左右司郎中、員外郎。尚書省設喺宮外，總領六部。中書、門下發出嘅制敕，皆由尚書省轉發到中央各部門同地方州縣，或根據制敕精神，制定政令，下達有關部門。中央寺、監、百司等機構下達諸州嘅政令，都必須由本省發遣。係執行機構。

## 六部
:
各部長官叫尚書（正三品），副官係侍郎．各司長官係郎中，副官係員外郎，分別負責貫徹各種政令，六部各下設四司，合共二十四司。

*吏部：掌管全國官吏嘅任免、考核、升降、調動等事務。
*戶部：掌管天下土地、戶籍、賦稅、財政收支等。
*禮部：掌管國家典章法度、宮內紅白事、祭祀學校、科舉考試、接待外賓等事務。
*兵部：掌管武將選用、軍隊訓練、兵籍、軍械、軍令等。
*刑部：掌管法律、刑獄事務。
*工部：掌管山澤、屯田、工匠、水利、交通、各項工程同埋貴族嘅生活用品等等。
GRB 090423

**GRB 090423**係次γ射線爆炸，俾美國太空總署SWIFT太空天文台測到，離地球130億光年，係人類見過最遠嘅嘢。

## 出面網頁
* http://news.bbc.co.uk/2/hi/science/nature/8022917.stm
* http://www.swift.ac.uk/
* http://gcn.gsfc.nasa.gov/other/090423.gcn3
A型H1N1流行性感冒病毒

**甲型H1N1流行性感冒病毒**即係**A(H1N1)**，係甲型流行性感冒病毒嘅一個亞種，亦都係引起人類流行性感冒嘅最常見嘅病毒。有啲H1N1引起區域性人類傳染病，好似1918年大面積流行性感冒，死咗50–100萬人。毒性較細嘅H1N1變種野外有存在，引起各種小範圍嘅感冒同較大範圍嘅季節性流行性感冒。2006年嘅感冒感染差唔多過半都係H1N1引起嘅。仲有一啲H1N1變種會引起豬型感冒同禽流感傳染。

2009年3月～5月，墨西哥同美國嘅豬型感冒就係A型H1N1病毒引起嘅，幾千人感染，死咗百零人，傳播到幾十個國家同地區，引起驚恐。好多國家宣布禁止入口北美豬肉同豬肉製品。為咗減少誤解，世界衛生組織宣布改2009年墨西哥豬型感冒個名做**A型H1N1流行性感冒**，七月再改咗做2009年H1N1流感大流行。

## 註解

## 睇多啲
*

## 睇埋
* 流行性感冒
* 甲型流行性感冒
* 禽流感
* 豬型感冒
拱北

**拱北**係珠海市香洲區嘅一條街道，同澳門交界，拱北口岸就嚮呢度。

## 教育
; 中學
* 拱北中學
* 夏灣中學

; 小學
* 拱北小學
* 九洲小學
* 僑光小學
* 夏灣小學
* 北嶺小學
澳門半島

**澳門半島**係澳門嘅一部分，澳門市區嘅所在地。半島北部同中國大陸珠海市香洲區拱北交界。佢南面係氹仔、路氹城同路環，西面係橫琴，東面珠江出口。

澳門半島係澳門最早開發嘅地區，有超過四百年歷史。喺澳門半島嘅澳門歷史城區喺2005年正式被列入世界文化遺產名錄。

## 地理
*位置：澳門北部
*面積：9.3平方公里（4平方英里）
*最高海拔：93米（305英尺）
*最高點：東望洋山
*堂區：花地瑪堂區（青洲、筷子基、台山、黑沙環、黑沙環新填海區、祐漢、望廈、新口岸水塘）、聖安多尼堂區（林茂塘區、高士德、雅廉訪、沙梨頭、新橋區、大三巴）、大堂區（新口岸、中區、南灣湖）、望德堂區（東望洋、荷蘭園）、風順堂區（下環、媽閣山、西灣）

澳門半島本來係一個小島，係萬山群島嘅一部分，之後珠江口泥沙沖積令到澳門半島同珠海相連。

澳門半島大部分平地都係填海而成。

澳門半島最北面係關閘，同珠海市拱北連接，東北面同香港大嶼山隔珠江海相望，南面同氹仔相望，西面同珠海市灣仔對望。

## 山峰
澳門半島嘅山分佈零散，兼且全部低過海拔100米：

*東望洋山（松山）93米（望德堂區）
*媽閣山 71.6米（風順堂區）
*西望洋山（主教山）62.7米（風順堂區）
*望廈山（黑鬼山）60.7米（花地瑪堂區）
*大炮台山 57.3米（聖安多尼堂區）
*青洲山 54.5米（花地瑪堂區）
*馬交石山 48.1米（花地瑪堂區）

## 交通
依家有三條大橋連接澳門半島同氹仔，佢哋係友誼大橋、嘉樂庇總督大橋同西灣大橋。

依家巴士係澳門人主要交通工具。

## 跨海交通
依家外港客運碼頭有定期船同直昇機班次來往港澳碼頭、尖沙咀客運碼頭、屯門碼頭、深圳蛇口等地方。

## 未來發展
澳門輕軌計劃起澳門半島段，第一期會經關閘、黑沙環、外港客運碼頭、新口岸、南灣、媽閣之後過海去氹仔。而第二期計劃經筷子基、沙梨頭、內港一帶。

## 比賽
澳門半島主要街道每年都會用嚟舉辦澳門格蘭披治大賽車。
油站

**油站**，又叫**加油站**，係賣電油嘅鋪頭，通常開嚮大馬路口。

油站一般入指定牌子嘅電油，例如包括中國石油、埃克森美孚咁。

好多油站會好似士多咁賣埋樽裝水、報紙同袋裝米。

## 睇埋

*車軚打氣
*加快減慢
*托辣斯
*石油公司
*石油氣
*洗車
芡

**芡**（音「獻」），即係豆粉、生粉或者粟粉加調味開嘅水，炒餸用。

## 參考
*正字正確
Weibull分佈

**Weibull分佈**，或者譯做**威布分佈**，係種連續或然率分佈，有「型狀」同「尺度」兩參數k , \lambda > 0，生存比係（:en:survival function） e^{(x/\lambda)^k}，密度（:en:probability density function）係 \frac{k}{\lambda}(\frac{x}{\lambda})^{k-1} e^{(x/\lambda)^k}，平均值係\lambda \Gamma(1+\frac{1}{k})，第二力矩(second moment)=\sigma^2=\lambda\Gamma(1+\frac{2}{k}); 方差(:en:variance)係\sigma^2-\mu^2 = \lambda^2[\Gamma(1+\frac{1}{k})^2-\Gamma(1+\frac{2}{k})]

Weibull分佈好靈活，可以變出唔同型狀，模擬多種常用嘅分佈，例如指數分佈、正態分佈。統計師拟合數據時，唔想預先設死一種分佈，可以用Weibull。
F4 (歌唱組合)

**F4**係臺灣一隊解散咗嘅偶像組合，2001年演《流星花園》紅咗，成名曲係《流星雨》。

## 成員
*言承旭（Jerry、小白兔、暴龍）
*周渝民（VIC、仔仔）
*吳建豪（Vanness）
*朱孝天（Ken）

類:臺灣男子組合
蒸肉餅

**蒸肉餅**係種廣東家常餸，多數用豬肉（亦可用牛肉、魚肉、雞肉）用刀剁碎整成肉餅，隔水蒸熟，功夫唔少。而家好多轉用絞肉。

肉餅有好多款，有鹹魚蒸肉餅、鹹蛋蒸肉餅、梅菜蒸肉餅、土魷馬蹄蒸肉餅同埋蒸肉餅加生雞蛋咁。

## 配料
*胡椒
*麻油
*鹹蛋
*花生油
*醬油
*生粉
*味精
*冬菇
*蝦米

## 睇埋
*蒸水蛋

類:廣東菜
柯南道爾

**亞瑟柯南道爾**（**Arthur Conan Doyle**，）係英國醫生同偵探小說作家，1859年喺愛丁堡出世，1887年出版第一部作品《血字的研究》（*A Study in Scarlet*），主角福爾摩斯就喺度出現。佢總共寫過56部短篇同埋4部中篇小說。4部中篇小說按時間順序包括上面已經提到嘅《血字的研究》、《四簽名》（*The Sign of Four*）、《巴斯克維爾獵犬》（*The Hound of the Baskervilles*）同埋《恐怖谷》（*The Valley of Fear*）。
蝦米

**蝦米**係細隻嘅蝦加鹽曬乾，可以當係蒸餸嘅調味料，因為蝦米有咸味，同埋海鮮味，可以令到啲嘢食變得好好味。

## 變種
*若果啲細隻嘅蝦毛曬乾，就叫做**蝦皮**。

## 睇埋
*蝦乾
*蝦醬
*蝦膏
蒙兀兒汗國

**蒙兀兒汗國**（1526年-1857年）亦都叫做**莫臥兒汗國**，係巴卑爾建立嘅印度王朝。呢個國嘅官話係波斯話，不過皇帝係帖木兒嘅後人，有察合台汗國蒙古貴族血統嘅突厥人，信伊斯蘭教。
均勻分佈

**均勻分佈**係種好基本嘅或然率分佈，分離散同連續兩種（如無講明嘅，一般都指連續），其中每點中嘅機會都一樣。平均值係\frac{a+b}{2}，方差（Variance）係\frac{(a-b)^2}{12}。
印度野牛

**印度野牛**（，；學名*Bos gaurus*，前名 *Bibos gauris*），又叫做**褐牛**、**白臀野牛**、**野牛**、**白肢野牛**、**野黃牛**、**白襪子**、**亞洲野牛**等，係現存最大隻嘅野牛品種。馬來文叫佢做「斯拉單」（Selandarg）。

## 亞種同分布
分布喺亞洲南部同東南亞，喺中國只分布於雲南南部。呢種野牛可因應分佈地再細分幾個亞種：
* 指名亞種（分布喺印度和尼泊爾） Bos gaurus gaurus
* 老撻亞種（分布喺緬甸、老撻同中國） Bos gaurus laosiensis
* 雲南亞種 Bos gaurus readei
* 馬來亞種（分布喺泰國同馬來西亞） Bos gaurus hubbacki
* 大額牛（雲南西北部） Bos gaurus frontalis

## 特徵
大隻，身長200厘米，尾長70—105厘米，重1500千克，肩高190—220厘米，係現生牛類中,體形最大一種。體毛大都係啡色、黑色，鼻同嘴唇呈灰白，四肢膝蓋以下係毛白色，故又名**白襪**。公同乸都有角，但公細隻啲。公嘅雙角彎度好大，由額骨高起嘅棱上生出，先垂直上升，再向外彎，又向上，最後角尖又向內並略向後彎轉，長度可達60—75厘米。

## 習性
印度野牛一般喺朝早同黃昏時份活動。夏季會喺海拔高嘅山上，冬天反而逐漸返落地面。鍾意群居生活，通常每群有10-30隻，由乸、幼仔同亞成體組成，當中有一隻較大隻嘅野牛乸做首領。成年野牛公喺一年嘅大部分時間都係獨自棲息，直到交配時期先同牛乸接觸。性情凶猛。食草、樹葉、嫩枝、竹筍同樹皮等，又不時舔食鹽。聽覺同嗅覺都好靈敏。孟加拉虎係成年印度野牛嘅主要天敵。

## 繁殖
喺9-10月交配，牛公之間會打餐死，並大聲咆哮，1公里以外地方都聽得到。懷孕期9個月，每胎1仔。幼仔體色係淡褐色或赤褐色。2-4歲性成熟。有20—30年命。

## 棲息地
棲息喺熱帶、亞熱帶嘅山地森林同草原，最高可達2000米左右。離水源唔遠嘅地方。

## 繁殖動向
早喺19世紀已經有動物園開始飼養印度野牛。好多動物園都單一養佢哋，但係只要有一定嘅活動空間嘅話，可以同其他品種嘅動物混埋一齊養。雖然起初好難養同令佢哋成功繁殖，但華盛頓國家動物園最後亦喺1940年代成功繁殖印度野牛，當時牛乸懷孕期大約270~280日。

截至1998年12月31號，全球大約有160隻印度野牛喺北美洲、歐洲同東南亞嘅動物園度住。而現時最大嘅野牛群落係喺加州嘅聖地牙哥動物園度，新加坡嘅野生動物園係第一個利用夜間環境作為飼養場嘅動物園。

## 狀況
印度野牛屬易危品種，屬中國一級受保護動物。目前只有36000隻野牛住喺分布地。

## 複製失敗
2001年1月，包括香港人陳永生在內嘅一班美國科學家，利用生物複製技術，成功創造全球第一隻印度野牛，並改名叫做「諾亞」，但唔夠兩日就死於痢疾。

## 資料來源
* 《中國珍稀動物》
* 「首隻複製瀕危動物兩日夭折」，2001年1月，明報
夜校

**夜校**（**Evening school**）係嚮夜晚返學嘅學校或者補習班，呢啲課程包羅萬象，包括由專業考試而設嘅，至到心靈學習純娛樂興趣嘅課程都有，學生有大人、又有細路。相對於全日制學校，夜校進修比較配合在職人士嘅需要，因為佢哋日頭要返工，所以俟晚之後先至得閒返學。其實一間學校校舍可以同時經營夜校同日校，即係日頭開日校班；夜晚開夜校班。
估領袖

**估領袖**係一個好簡單、又唔使用道具嘅集體遊戲。 http://www.beeboomboom.com/games/game2.htm

## 玩法
嚮一班遊戲參加者中間，先揀一個成員（例如：阿甲）出嚟做估，叫佢行開一陣。期間，其他成員趁阿甲唔知嘅情況下揀一個領袖（例如：阿乙）。之後，由阿乙帶頭做動作，例如拍拍手、跳一吓、舉手一吓之類，其他成員照跟阿乙嘅動作，等阿甲返嚟估邊個係帶頭大哥。遊戲規則係只畀阿甲估3次，3次都重估錯就罰阿甲唱歌，叫阿甲再出去一陣返嚟再估。若果估到阿乙係阿頭，就輪到罰阿乙出去一陣，返嚟估領袖。

類:集體遊戲
燙

（；）係一本由小鎮工作室負責發佈，啱後生仔追求多元生活嘅獨立文化雜誌，喺2010年3月出版。入面講嘅係喺社會成日俾人過或未俾人發現有價值嘅冷門文化。

## 攷
* 《烫》杂志 小镇工作室（网易博客）

類:雜誌
豉油街

**豉油街**（**Soy Street**）係香港旺角一條街，西起德昌街，橫彌敦道、西洋菜南街，窩打老道幾條大馬路，東去到染布房街。

## 史
2004年5月，嚮通菜街近豉油街交界一個渠務地盤，掘出東漢、晉朝同唐朝陶瓷器同製陶架生，顯示千幾年前，旺角區已經有人住。

## 交通
*港鐵：
**、：旺角站E1及E2出口

## 附近
* 地王酒店
* 仕德福酒店
* 聖公會諸聖中學
* 洗衣街花園
* 新寶戲院
* 
* 總統商業大廈
* 創興廣場
* 旺角東京銀座
壹零捌館

**壹零捌館**（Hotel 108）係香港一間酒店，嚮旺角豉油街108號，近黑布街，毗鄰仕德福酒店。

酒店係單幢樓，服務式住宅，附近有旺角中旅社、港鐵旺角站、旺角東站、朗豪坊、手機街、波鞋街、女人街、寵物街、War Game軍服街、花墟、雀仔街、旺角玉器市場、廟街夜市。

以前叫做**地王酒店**（**Acesite Hotel Hong Kong**）。

## 出面網頁
*官網

分類:香港酒店
分類:旺角
仁愛堂

**仁愛堂**（'''）係香港一個非牟利慈善組織，1977年得到稅務局88資格。服務地區包括屯門、元朗、大埔、沙田、荃灣、葵青、將軍澳、銅鑼灣同尖沙咀、西九龍咁。仁愛堂福利服務包括教育、醫療、康體咁。仁愛堂總部寫字樓嚮新界屯門啟民徑仁愛堂中心。

## 主要成員
*胡忠 http://decc.yot.org.hk/
*陳甘美華 http://www.yot.org.hk/index.php?option=displaypage&Itemid=122&op=page&SubMenu=
*田家炳
*劉皇發
*簡松年
*朱沃裕
*郭純恬
*徐英偉

## 旗下機構
*仁愛堂賽馬會培訓中心
*仁愛堂田家炳小學
*仁愛堂劉皇發夫人小學
*仁愛堂田家炳中學
*仁愛堂陳黃淑芳紀念中學

## 相關節目
*善心滿載仁愛堂（無綫電視）
*港人愛·講仁愛（ViuTV）

## 網站

*仁愛堂
*仁愛堂培訓及就業服務
*仁愛堂專業進修服務
胡忠

**胡忠**（**Wu Chung**，）係香港上市公司合和實業胡應湘亞爸，香港薄扶林村出世，鄉下嚮廣東花縣。佢以前係香港的士司機，因為炒的士投資得利，成為香港「的士大王」。嚮1960年代中，胡忠經營緊全香港總數5成嘅的士生意。後來，胡忠開始投資香港地產。1991年，胡忠因為心血系統疾患突發逝世，終年89歲。

## 睇埋
* 旺角彌敦道胡社生行大廈
* 胡忠大廈
* 胡應洲
* 胡應湘
* 胡文新

## 出面網頁
* 

類:仁濟醫院主席
汲水門大橋

**汲水門大橋**（英文**Kap Shui Mun Bridge**），又叫**汲水門橋**，係香港8號幹線青嶼幹線嘅一部份，長430米，連引道全長820米，橫跨汲水門，連埋馬灣同大嶼山青洲仔半島。車速限每小時80公里。佢駁住青馬大橋，係市區唯一去大嶼山、赤鱲角香港國際機場嘅車路。

條橋曾經係世界最長嘅行車鐵路兩用斜拉橋。直至2000年，先至俾駁住丹麥同瑞典、長490米嘅厄勒海峽大橋過咗。

汲水門大橋個橋面，離海面47米，橋塔高150米。佢用咗4800公噸鋼，73000立方米石屎。1992年12月21號動工，雙層設計，上層係快速公路，雙程分隔，各有三線，下層有蓋，係港鐵鐵路，畀兩條綫行，機場快綫同東涌綫，另外下層重有兩條緊急用（例如打風）嘅單線行車路。條橋使咗港幣16.43億。

## 資料
*主跨：430米
*總長：820米
*橋塔高度：150米
*淨高橋底通航：47米
*設計及建造期：54個月

### 錨錠
*拉索嘅鋼束數目由51條至102條不等
*鋼束直徑15.7毫米，係由7條鍍鋅鋼絲結合而成

### 橋身
*旁跨以及橋塔附近嘅主跨，就地用模同埋臨時支承起。
*其他主跨部份，由44嚿預製件組成。
*每嚿組件重500公噸、長8.7米，係鋼筋混凝土結構。
*鋼嘅部份响深圳蛇口整。
*混凝土部份係响工地整。
*完成咗嘅組件再躉船運到位，用起重機吊起，再駁埋。

## 事件
2015年10月23號晚，汲水門大橋橋身俾一隻躉船撞到，要緊急封閉檢查，來往大嶼山、赤鱲角同市區嘅陸路交通癱咗。兩個鐘之後開返。

## 參考

*青嶼幹線-香港機場核心計劃
*北大嶼山快速公路
熱掹插

**熱掹插**（**Hot swapping** 或 **Hot plugging**）即係喺有電嘅情況下掹同插硬件。配合啱嘅軟件，就可以喺唔熄電嘅情況下掹或插啲支援熱插拔嘅硬件周邊裝置，唔會令主機或者周邊裝置燒壞重能夠即刻搵到同用新嘅裝置。相比即插即用（Plug-and-Play），熱猛插對軟硬件嘅要求係包括電、信號、接地線。

## 例子
夾：
* ExpressCard
* PCMCIA
* USB
* FireWire
* Fibre Channel
* SATA
唔夾：
* IDE
許淇安

**許淇安**（**Eddie Hui**，），香港出世，鄉下嚮廣東番禺，做過香港警務處前處長。

## 生
1961年，許淇安嚮英皇書院畢業，之後去皇仁書院讀預科，1963年加入香港警隊，做過深水埗警區指揮官、毒品調查科主管同九龍總區指揮官。1994至2000年做警務處長。

許淇安嚮2009年5月3號因為肝癌死咗，終年65歲。

## 譽
* 殖民地警察勞績獎章
* 女皇警察獎章
* 殖民地警察長期服務獎章
* 不列顛帝國司令勳章
* 香港警察長期服務獎章
* 金紫荊星章

## 參考
馬灣高架路

**馬灣高架路**（Ma Wan Viaduct）係香港青嶼幹線嘅一部分，屬香港機場核心計劃，1997年5月22號通車。條橋橫跨馬灣，駁埋青馬大橋同汲水門大橋。

條路全長503米，上層係六線雙程分隔高速公路，有蓋下層係兩條機場鐵路軌同兩程單線緊急車路。

## 出面網頁
*香港機場核心計劃

類:香港鐵路橋
旺角維景酒店

**旺角維景酒店**（）係香港一間酒店，嚮旺角彌敦道始創中心西，荔枝角道22號。港鐵太子站C出口。

旺角維景酒店由香港中旅旗下嘅香港中旅維景國際管理。佢前身係「京港酒店」（****），後尾易手香港中旅維景國際酒店管理有限公司，改名到而家。

維景酒店樓下係砵蘭街一段，地鋪有中港跨境客運公司售票處同埋直通車站，開24個鐘。

## 附近
*砵蘭街
*太子道西
*荔枝角道
*鴉蘭街
*上海街
*大南街

## 交通
*巴士
*小巴
*港鐵
發雞盲

**發雞盲**係一句俗語，指好明顯嘅嘢都睇唔到、睇漏咗。

## 近似意思嘅俗語
* 眼大睇過龍
* 行路唔帶眼

## 睇埋
*發雞瘟
*時運高
*大近視
*唔小心

## 出面網頁
*中醫藥拾趣：發雞盲
大袋鼠屬

大袋鼠屬（Macropus）係有袋類、袋鼠科中嘅一個屬，大約有14個物種，呢挺物種又分別歸類入三個亞屬。大袋鼠屬中包晒所有嘅袋鼠、岩大袋鼠同一啲沙袋鼠。

## 分類
* **大袋鼠屬***Macropus*
** Subgenus *Notamacropus*
*** 沙大袋鼠（Agile Wallaby）, *Macropus agilis* 
*** 黑紋袋鼠（Black-striped Wallaby）, *Macropus dorsalis*
*** 尤金袋鼠（Tammar Wallaby）, *Macropus eugenii*
*** 圖拉克袋鼠（Toolache Wallaby）, *Macropus greyii* （已絕種）
*** 黑拳袋鼠（Western Brush Wallaby）, *Macropus irma*
*** 圓盾大袋鼠（Parma Wallaby）: *Macropus parma* （再發現種，響絕種100年後再被發現）
*** 鞭尾袋鼠（Pretty-faced Wallaby）: *Macropus parryi*
*** 紅頸袋鼠（Red-necked Wallaby）: *Macropus rufogriseus*

** Subgenus *Osphranter*
*** 羚大袋鼠（Antilopine Kangaroo）, *Macropus antilopinus* 
*** 黑大袋鼠（Woodward's Wallaroo）, *Macropus bernadus*
*** 岩大袋鼠（Eastern Wallaroo）, *Macropus robustus*
*** 紅大袋鼠（Red Kangaroo）: *Macropus rufus*

** Subgenus *Macropus*
*** 西大灰袋鼠（Western Grey Kangaroo）, *Macropus fuliginosus*
*** 東部灰大袋鼠（Eastern Grey Kangaroo）, *Macropus giganteus*

## 資料來源
娃娃魚

**娃娃魚**，正名**中國大鯢**（鯢：音「倪」），學名**係大鯢屬嘅一種，生活喺淡水嘅兩棲動物。目前世上最早嘅化石係喺中國內蒙古出土，距今有成1.65億年。1988年《中華人民共和國野生動物保護法》將娃娃魚列為中國國家二級重點保護野生動物，係中國嘅國寶之一。

## 描述
娃娃魚係現存最大隻嘅兩棲類，一般身長約六至七十公分，重約五至六公斤，大嘅可長到去一米八，重到廿公斤。背脊咖啡色，有黑色斑，個肚嘅顏色比較淡，頭又扁有闊，有一對「疣突」，頭嘅背面有好細嘅鼻窿同埋眼，口大，個身扁而粗，尾短而扁，四肢好短，前肢有四隻指，後肢五趾，趾之間有蹼。

因為佢嘅叫聲好似 BB仔 咁喊，所以先叫「娃娃魚」，但實際佢唔係魚，而係兩棲動物。

## 生活情況
娃娃魚棲息響清澈、低溫嘅溪流，佢哋係食肉動物，主要食魚同甲殼類動物，喺夏天尾生蛋，約兩至四個星期就孵化。

現時中國湖南、山西、陝西、廣東、廣西等地，都有人工馴養嘅娃娃魚；野生嘅就極為稀少，主要喺長江、黃河及珠江流域海拔千五公尺以上支流先搵到。曾經喺台灣有紀錄，但相信係引入野生個體所致。

## 保育現狀
由於娃娃魚生存咗好耐，坊間認為佢啲肉有神奇嘅療效，可以賣到好貴，成日畀人類捉嚟食或者當做寵物，加上生活環境受破壞，面臨滅絕嘅可能。目前喺中國，販賣野生娃娃魚屬違法，但係喺中國四川省同湖北省，啲人好興攞佢哋嚟送禮。喺廿世紀尾，台灣亦試過興起食用娃娃魚嘅熱潮，仲大量由中國大陸走私入貨。作為觀賞、寵物嘅亦不計其數。

喺 IUCN紅色名錄入邊，娃娃魚被定為極危物種，表明呢個野生種群面臨滅絕嘅機會係極高。目前野生種群主要面對嘅挑戰係濫捕，棲息地嘅破壞亦令到佢哋嘅生活空間減少。

## 人工養殖
1978年，陽愛生成功將娃娃魚人工繁殖。時至今日，中國人工繁殖娃娃魚嘅數量有概大十萬條，仲成立湖南省大鯢保護與發展協會。有報導話人工馴養嘅娃娃魚，可以喺兩年後成為普羅大眾嘅食品。

2009年，娃娃魚主要聚居地之一嘅張家界大鯢自然保護區，正提供娃娃魚畀香港海洋公園作科普宣傳同科學研究之用。之前香港有兩條娃娃魚，屬1990年代尾非法偷運入境，漁護署搜到之後交畀嘉道理農場照料，直到 2001年搬去香港海洋公園。2009年4月30號，海洋公園嘅「亞洲動物天地」開幕，娃娃魚亦係主要展品之一。

## 參考

## 睇埋
* 山椒魚
* 大鯢
* 小鯢
* 日本大鯢
* 隱鰓鯢
西洋菜南街

**西洋菜南街**（**Sai Yeung Choi Street South**）係香港旺角一條街，嚮旺角警署以南，大致南北走向，北面同太子道西交匯，南面同登打士街交匯。

西洋菜南街係旺角區最旺嘅一條街，平日兩邊都係賣時尚最潮嘅消費品，尤其係電子影音產品、手機、數碼相機咁，名牌子地鋪包括百老匯攝影器材、豐澤電器、鐳射電器、國美電器、衛訊電訊咁。

嚮夜晚，西洋菜南街曾經係一條行人專用區，人流非常多，唔少市民喺呢度做街頭表演，又擺滿廣告宣傳嘅易拉架，由於聲浪影響到附近嘅居民同商戶，開咗18年嘅行人專用區喺2018年8月4號取消。

## 交通
*港鐵：
**、：旺角站B2、B3、D2、D3及E2出口、太子站B2出口

## 附近

* 金魚街
* 旺角中旅社
* 朗豪坊
* 波鞋街
* 女人街
* 寵物街
* 軍服街
* 旺角花墟
* 雀仔街
鐵閘

**鐵閘**係建築物嘅閘門，由生鐵、熟鐵或者鋼、合金成分鑄造。建築物例如大廈加裝鐵閘，主要目的係防盜，兼唔想畀閒人自出自入。

廣東有話「落閘放狗」，個閘就係鐵閘。

## 文化差異
呢個名嚮華南地區好普通，尤其嚮廣東省同埋香港，香港差唔多家家戶戶都裝部鐵閘嚮屋企大門外面。而一啲西方國家，屋企都唔會自己畀錢加個鐵閘，佢哋覺得實心木門已經可以防盜；但係屋企可能會裝鐵門，如果住大廈入口可能有鐵閘。

嚮外國，家居「鐵閘」係冇呢個英文字嘅。可能係華南地區嘅賊比較兇猛，所以心理上要用鐵閘嚟對付。

## 睇埋
* 窗花加裝防盜網
* 鐵寵
* 保安
* 五金工程
* 三行
* 建築學
* 社會文化
* 室內設計
* 裝修
* 新界

類:閘門
類:五金
類:保安
類:土木工程
類:三行
類:建築學
類:室內設計
類:裝修
力矩生成函數

**力矩生成函數**（，MGF）係種指數型嘅生成函數（Generating function，生成函數，母函數），係或然率論、統計學上嘅重要架生；佢嘅富里埃係數（Fourier coefficients）紀錄住個亂變量（Random variable，RV）嘅力矩（Moment），從而蘊涵個亂變量嘅全部資訊。微分下佢就可以攞返晒啲力矩。

當個亂變數係離散時，mgf 係種型式級數（Formal power series）；連續時，MGF 就係種Laplace 變換。佢同特徵函數（Characteristic function），機率密度函數（PDF）只係差次  t\mapsto it代換。咁用富里埃變換（Fourier transform）可以由 MGF 攞返 PDF。

大多數重要嘅或然率分佈，都有好簡好妙嘅母函數。例如，指數分佈\lambda e^{-\lambda x}嘅產生函數就係\frac{\lambda}{\lambda - t}
香港康得思酒店

**香港康得思酒店**（），以前叫**朗豪酒店**（），係香港一間5星級酒店，嚮九龍旺角上海街555號。嚮港鐵旺角站附近，樓下有巴士總站、老人院、社區中心。

## 設施
*中餐廳
*西餐廳
*健身室
*泳池
*會議廳
*商務中心
*非吸煙樓層
*商場（朗豪坊購物商場）

## 交通
*港鐵：
**、：旺角站C3、E1出口
*巴士：
**九巴：1、1A、2、3C、9、13D、16、18、30X、32、33A、35A、36B、37、41、41A、42A、43C、44、46、58X、59X、60X、63X、66X、67X、68X、69X、72X、87B、87D、93K、95、98C、203E、265B、281A、287X、296C、N216
**城巴：E21、N21
**新巴、701、701S
**過海隧道巴士：102、104、112、118、171、904、905、970、970X、971
**機場巴士：A20、A21

## 睇埋
*朗豪坊
**朗豪坊辦公大樓
**朗豪坊購物商場
*朗廷酒店集團
**朗廷酒店
*鷹君集團有限公司

## 出面網頁

* 康得思酒店官方網站
* 摩天漢世界：朗豪酒店簡介
朗豪坊

**朗豪坊**（）嚮九龍旺角砵蘭街，2004年10月起好。朗豪坊商場（The Mall）15層高，樓上重有幾十層寫字樓。

## 鋪頭
*戲院、時裝店、食肆有壽司、拉麵、咖啡、蛋糕…咁，重有第啲鋪頭。

## 交通
* 地鐵旺角站C3出口和E1出口
* 公共小巴總站，來回：
** 荃灣福來邨
** 梨木樹邨
** 葵涌石籬邨
** 安蔭邨 
* 巴士總站

## 隔籬鄰舍
喺朗豪坊附近，紅燈區、夜總會、卡拉OK伴唱、按摩館、麻雀館林立。

## 睇埋
*朗廷酒店
*西武百貨
*Market Place by Jasons
*鷹君集團 
*市區重建局

## 拎
*朗豪坊
*香港行政長官董建華幫朗豪坊開幕
*摩天漢世界
*朗豪坊位置
黃色招牌

**黃色招牌**係種廣告招牌，多數嚮紅燈區、風月場所、行人通道、樓梯轉角咁。因為有法管，用字有時會暗示、比喻同埋擬人咁。
英皇書院

**英皇書院**（**King's College, Hong Kong**）係香港一間男子官立英文中學，校舍嚮香港島西半山般咸道。

## 史
佢嘅前身係政府1879年喺第三街興辦嘅**官立西營盤書院**，1891年搬去薄扶林道。而家嘅般咸道校舍始建於1923年，喺1926年完工。西營盤學校同年搬去新校舍，並升格為英皇書院，完工三個月後校舍開始運作。1927年，校舍開始運作冇耐就被英國上海防衞隊臨時徵用作宿舍同埋醫院，1928年校舍還返畀學校。同年3月5號英皇書院由香港總督金文泰爵士主持揭幕典禮。

英皇書院校舍以紅磚建成，校舍嘅建築屬於傳統英式學校建築，校舍裏面擁有新古典主義風格嘅建築特色，拱形柱廊、飾有石柱嘅外廊、粗琢隅石、模製檐楣、圍繞窗戶嘅古典風格石砌緣飾等。而家除咗新翼外嘅整座英皇書院建築物已被香港古物古蹟辦事處評為法定古蹟。

## 參考

## 拎

*英皇書院
*英皇書院舊生會
擢泥鯭

**擢泥鯭**係種釣魚法，喺香港碼頭、海邊會見到；原理有少少唔同普通釣魚嘅；漁人綁個八爪鈎落條漁絲，餌（例如油炸鬼）就綁喺對上，而唔用個鈎鈎實；丼條絲落海，當條泥鯭游埋來食嘢時，快手擢起條絲，尷生鈎實條魚身；多魚時甚至會一下擢起幾條。

擢起啲泥鯭，會攞返屋企或攞去酒家煲粥食。

## 攷
Marilyn Chambers

**Marilyn Chambers**（）係個模特兒、鹹片女演員，賣過寶潔梘粉；1972年美國第一部公演嘅鹹片 *Behind the green door* 入面，佢同黑人男演員扑嘢，當時好轟動。但係包裝有佢張相嘅梘粉產品就即刻畀人收返入廠，而佢之後亦打唔入主流拍戲。

## 參攷

類:美國女模特兒
類:美國鹹片女演員
三板

**三板**（英文Sampan）又叫**舢舨**，又寫做**三舨**，係南中國海常見嘅木製平底艇，通常只有三米半到四米半長。有時三板會加咗個篷，甚至可以住埋人。三板通常只會近岸或者河用，用來捉魚或者載人載貨。三板極少出大海，因為會頂唔順大風大浪而沉。三板唔只唐山會用，東南亞都有用。

## 艇身

三板顧名思義，就係用板三塊做出來。底一塊，左右各一塊。不過大隻嘅三板，又唔一定只得三塊板。三板艇身，板嘅曲度同現代先進嘅艇仔，都極之類似，所以行船時水阻去到最細。

家下唔少三板經已改用玻璃纖維造，更加易造同耐用。

## 西文
西洋多數叫sampan，係廣東話三板嘅直譯。因為當時西洋船來到唐山，多數係去廣東。而最多見到，都係呢種艇，穿插嘅近岸同江河。

## 行法
三板要行，會用撐竿，或者用搖櫓。舊時有時會加𢃇，家下唔少都加副偈。

## 註

## 圖

File:Sampan-01.png|上海紅頭三板
File:Indonesian Sampan.jpg|渣華北岸捉完魚嘅三板
File:Japon-1886-32.jpg|1886年以前，日本類似三板嘅河船


## 出面網頁

* C. Andrade, Jr • The RUDDER, July (1917). "Chinese Sampan Teaches Much to Designers".
* "Cranks with Planks presents Sampans -n- Yulohs" (includes excerpt from G.R.G. Worcester's *Junks and Sampans of the Yangtse.*)
間尺

**間尺**係種文具，用來度長同埋畫直線。

## 各種尺

File:Righello.jpg
File:Architectural scale.jpg
File:Metre pliant 500px.png


File:Folding Rules 2.jpg|摺尺
File:Soft ruler.jpg|軟尺
File:CocaCola miniatura.jpg|鋼尺


## 摺尺

## 軟尺

## 鋼尺

## 睇埋
*尺規作圖
孟子

**孟子**（），即係**孟軻**，字**子舆**，又叫尊稱**孟夫子**。佢係中國戰國時期儒家嘅代表人物，同孔子合稱**[[孔孟]]**。後世尊佢為**亞聖**，即係喺至聖先師孔子之後。儒家有所謂孔曰成仁，孟曰取義。

孟子言論，集於《孟子》一書。書中後尾定爲《四書》之一，佔四份之一。但按字計，則佔《四書》嘅一半。影響至大。

## 生平
孟子生平不詳，觀乎生平言論，就活躍於戰國中前期。

相傳孟子係山東鄒縣人，三歲阿爸過咗身，由阿媽養大孟子。好多關於孟子阿媽教孟子嘅故仔，好似「孟母三遷」，都成為咗兒童文學嘅內容。

孟子後生嗰陣專攻儒家學說，經常要周遊列國游說，但各國都唔信佢嗰套學說。結果孟子唯有退隱山東，同弟子一齊著書終老。

## 學說
孟子見於戰國中前，距戰國開年六七十年，尚百一年先至統一。當時各國全民皆兵，互相攻伐，周禮盪然無存。孟子見到係生靈塗炭，戰場斬殺上萬人，唔係戰死就餓死，到處難民。同二百年前，孔子春秋時期完全唔同。所以孟子思想取態亦有所不同。

孔子主張守禮，回復過去，但孟子就認爲戰亂期，都返唔到轉頭，必要改弦更張，另立方法，達至一統和平。孟子認爲，國君應發善心，不好殺，如果君反覆犯大過，可以另搵人替佢，都唔係周禮嗰套。孟子之於禮，係隨心所欲，唔似孔堅持守禮。

孟子主張人性本性，認為人天生就係善良。佢話「無惻隱之心，非人也」。因為人人都係善良，君王只需要發揮仁慈嘅心，就可以治國平天下。所以人人有心，都隨時可以做到聖人咁，呢個同孔子主張有唔同。因爲孟子認爲性本善，亦帶有慈悲心場，到到爲民情命。

## 著作
孟子寫咗《孟子》一書，而家留存咗七篇。
夏侯霸

**夏侯霸**（；約186年前─256年至259年間），字，三國時期魏國嘅武將，後尾投降蜀漢。佢係魏國將軍夏侯淵嘅二仔，佢亞媽係曹操老婆嘅細妹。司馬懿發動高平陵之變後，夏侯霸投靠蜀漢，官至車騎將軍。佢曾經跟隨蜀將姜維北伐，死後仲被蜀漢追諡，但諡號失考。

## 生平
### 曹魏時期
夏侯霸係魏將夏侯淵嘅仔，佢亞爸喺定軍山之戰戰死，佢因此好憎蜀漢。。黃初年間（220年至226年），夏侯霸喺曹魏官至偏將軍，封關內侯。230年，曹真行子午谷攻打蜀漢，以夏侯霸為先鋒。夏侯霸喺興勢俾蜀軍圍攻，佢親自上埸，直到援軍嚟到救佢。239年，魏明帝曹叡託孤曹爽同埋司馬懿，曹爽重用夏侯霸，夏侯霸被任命為討蜀護軍、右將軍，進封博昌亭侯。247年，魏國嘅隴西、南安、金城、西平等地嘅羌族阿頭餓何、燒戈、伐同、蛾遮塞等人作反。佢哋嘅作反引嚟咗蜀將姜維嘅北伐，涼州胡人阿頭治無戴亦都支持叛變。夏侯霸嗰時喺為翅屯兵，雍州刺史、前將軍郭淮認為姜維一定會攻打夏侯霸，於是佢先到渢中，跟住南下，去支援夏侯霸先。姜維帶兵攻打為翅嘅夏侯霸部隊，佢見到郭淮軍走嚟支援夏侯霸，於是選擇咗撤退。

### 投奔蜀漢
司馬懿發動高平陵之變將曹爽殺咗，之後仲迫害曹氏同埋夏侯氏嘅族人。夏侯霸好驚被清算，加上佢原嚟嘅阿頭，侄仔夏侯玄被調離，佢又同新嘅阿頭郭淮唔啱，於是佢諗往走去蜀國避難。夏侯霸係陰平走失，並且食晒啲嘢食，蜀國派人迎接佢。夏侯霸嘅堂妹係張飛嘅老婆，佢哋個女畀後主劉禪聚咗做皇后。因為呢層關係，劉禪對夏侯霸好好。之後夏侯霸喺蜀漢官至車騎將軍，仲曾經參加姜維嘅北伐。《三國志》等史書喺255年嗰時仲有夏侯霸嘅事跡，但之後張翼同廖化喺259年分別擔任左右車騎將軍，可見夏侯霸應該喺259年之前去世。

## 參攷
### 引用
泮涌

**泮涌**（Pan Chung），早年名為**湴涌**，又名湴湧，係香港一地，亦係一村，喺大埔，近家下大埔綜合大樓。**泮涌村**於鄉事會七約中屬翕和約，大埔鄉事委員會。村喺南邊有**新泮涌**，又叫**泮涌新村**。泮涌好近港鐵東鐵綫火車軌，喺家下大埔墟站西面。

## 地理
泮涌西面靠山，佢北面有涌經過。

## 史
條村喺英國入主新界之前就喺度。文氏族人，由碗窰搬到泮涌。

太和市喺佢北邊，九廣鐵路起時，喺佢北面經過轉彎向太和市。後尾太和市稍南，泮涌以北，加多咗過大埔墟站，即係今日香港鐵路博物館。而沿火車軌東行，可以到運頭角。

佢周圍未開發之時，東南北三面都係田。

泮涌嘅村北嘅地，因為有火車站，太和市亦漸漸發大，變成家下大埔市區。
砵蘭街

**砵蘭街**（）係九龍油尖旺區一條街，個名喺1927年改，以記念英國波特蘭公爵。傳說有好多社團人士嚮處做生意同埋住緊。砵蘭街係油尖旺舊住宅區，條街有好多廣告招牌燈箱，夜晚著晒燈好有電影Feel。

喺一啲香港人心目中，砵蘭街係紅燈區，但其實砵蘭街有好多第二啲舗頭，包括二手書檔、唱片舗、食肆、洋服店同埋長生店等等。

## 鄰近建築
*朗豪坊

## 夜景

File:MK Portland Street cheap motel.jpg|時鐘酒店、廉價旅館 
File:MK Portland Street 01.jpg|霓虹光管招牌
File:MK Portland Street 02.jpg|霓虹光管招牌
File:MK Portland Street name.jpg|路牌
File:MK Portland Street SHMC.jpg|夜總會招牌
File:MK Portland Street spa.jpg|夜總會招牌
File:HK Mongkok Langham Place night Portland Street Taxi Stop.JPG|的士站
File:HK Mongkok Langham Place night Portland Street Little Sheep Hot Pot Restaurant.JPG|小肥羊
太和

**太和**可以指：

## 地名
### [[香港]]

*太和市，大埔舊時一個市，家下大埔市區。
*太和站，港鐵東鐵綫一站，喺大埔。
*太和邨，大埔大型公共屋邨。
*太和廣場，太和邨下一商場，係公共屋邨甲級商場。

### [[廣州]]
*太和鎮，白雲區下屬嘅一個鎮。
*太和崗，越秀區地名
*太和站 (廣州)：廣州地鐵嘅車站。

### [[錦州]]
*太和區，遼寧省錦州市嘅一個區。

## 年號
*太和 (魏)，魏明帝曹叡第一個年號
Tai Wo

**Tai Wo**可以指：

## 太和
*太和
*太和市，指今富善街同大埔墟
*太和邨
*太和火車站

## 大窩
* 大窩及大窩村
太和市

**太和市**，又叫**大埔墟**，係香港一市，喺新界大埔。呢個市取代原本喺佢北便，近大埔海邊嘅大埔墟嘅地位，成為新嘅大埔墟，而原墟就畀人叫做大埔舊墟。大和市因為南有大埔墟火車站，卽家下香港鐵路博物館。個市日漸發大，成為今日大埔市區。太和市原本由富善街發展出來，有文武廟作為市嘅管理中心。

太和市除咗原本富善街，亦發大到北盛街、寶鄉街、九廣鐵路同廣福道圍住嘅市。其後南面田地，亦化成市區，叫公園仔。香港政府起船灣淡水湖，要拆屋搬村。爲咗安置居民，喺大埔墟海皮填地，起咗六鄉新村，卽係啲六鄉樓。

## 睇埋
*富善街
*三角地 (大埔)
*公園仔 (大埔)
大埔墟 (搞清楚)

**大埔墟**（英文Tai Po Market或者Tai Po Hui）係唐字，可以指：

*太和市，取代原大埔墟，即大埔舊墟
*大埔舊墟，原本叫大埔墟，近大埔海
*大埔市區
*大埔墟站，港鐵車站
*香港鐵路博物館，九廣鐵路舊大埔墟火車站
大埔海

**大埔海**，香港內海，喺新界東北，大埔側邊，古稱**大步海**，英文寫做**Tai Po Hoi**。英文又名**Tolo Harbour**，轉寫為**吐露港**，或舊圖**沱羅港**、**陀羅港**。對住大埔，故此稱做大埔海。大埔海南邊係沙田海，東邊係有赤門同船灣出大鵬灣，通出南海。大埔海東面，同船灣海相隔個沙洲，即今三門仔新村同馬屎洲，靠赤門通。

大埔海東面有丫洲。

## 史
古名大步，亦有大埗之意。埗即埠。古時大埔海出珍珠，為媚川都之下。後來碗窰出磁器，都以水路運送。

大清時大埔海邊有大埔頭墟，即今大埔舊墟。而墟北海邊有大埔頭汛，駐兵十五人，離新安縣城六十里東。
時空穿梭

**時空穿梭**，又叫**時空穿越**、**時空旅行**、**時間旅行**，即係個人或樣嘢由一個時間去到另一個時間，可以而家去未來或者以前，有啲似一般嘅旅行，由一笪地方去遞度。時空穿梭喺現實一般被視為唔可能嘅，但至於係咪真係唔得就唔知喇，而且未有人成功穿越到時間。喺科幻片同小說呢樣嘢成日用到。時空穿梭嘅構想多數要用機器實現，而涉及到嘅機器就叫**時光機**，而經歷時空穿梭嘅人就叫**時空旅人**，皆因多數都係由未來嚟到當今，所以又叫**未來人**。

## 自稱未來人
有啲人自稱係由未來時空穿梭返嚟嘅人，經過社交媒體或者唔同渠道，預言未來會係點樣。由於大眾對未來嘅興趣，所以當呢啲預言出現嘅時候，往往會有唔少人嘅關注。不過，關於穿越時間或者時空旅人係咪真實存在，依家科學上並無根據。亦有啲人覺得，話自己係時空旅人嘅人，其實係喺度吹水，嘩眾取寵。

## 註

## 睇
*時間跳躍
*時間悖論
*時間膨脹
Chut

**Chut**可以指：
*係【出】、【齣】、【絀】、【黜】、【怵】、【焌】嘅劉錫祥拼音
* Chuts：19世紀後期由荷蘭移民去倫敦嘅猶太人
* 哲話：越南哲族所講嘅話
* Chut-kai-pang：一種音樂風格
* 哲族：越南一個民族
* 印地話俚語，即係陰道
馬來西亞首相

**馬來西亞首相**係馬來西亞政府首腦，由馬來西亞最高元首循例任命。人選通常係馬來西亞國會多數黨黨魁。而今係希望聯盟嘅安華，喺2022年11月24號就任。

## 歷任首相

## 過渡首相

## 睇埋
*馬來西亞最高元首
Counter-Strike Online

**Counter-Strike Online**（有譯：**絕對武力Online**，簡稱**CSO**或者**CSOL**）係以Counter-Strike: Condition Zero重整而成嘅FPS類網上遊戲，主要嘅目的係為咗進一步拓展亞洲地區第一人稱射擊遊戲嘅市場，由原本Counter-Strike嘅研發商Valve同韓國嘅Nexon合作，2007年12月喺韓國首度發行。台灣同香港地區就由遊戲橘子代理發行，中國大陸地區就由世紀天成代理發行。日本地區就由日本Nexon發行，新加坡地區由IAHGames代理發行。印尼地區由Megaxus代理發行。

呢款遊戲可能因為佢本質同Valve嘅原生遊戲唔同，CSO並唔喺Steam平台，而係一款獨立嘅網上遊戲。兩者唔同於喺唔喺Steam平台之外，原生遊戲係用軟件賣斷嘅形式，而玩家可以自己開伺服器同其他人玩；但係Counter-Strike Online雖然主程式免費，但係遊戲中嘅武器同道具就要畀錢買。重有遊戲入面嘅嘢唔似原本遊戲可以隨便改，所有嘢都封晒喺5個NAR檔案入面。

## 簡介
自從佢出咗殭屍模式之後，就多咗人玩，因此官方為咗解決呢個問題而增加咗頻道。之後就好少再出現頻道爆滿或登入唔到嘅情況。至於香港版嘅外掛問題都好嚴重，尤其係一般同喪屍3等等嘅模式。外掛種類有好多，例如加速、透視、自瞄、BUG槍、殭屍可以用槍、復活地點改變等等。之前喺殭屍模式都有，但而家就冇咩人喺殭屍模式用。

## 武器
CSO保留咗大部份喺CS 1.6入面嘅武器，同時亦增加咗唔少新武器。目前已經增加咗嘅著名武器包括：MG3、Winchester M1887、MP7A1、SVD、M16A4、KSV、M60E4、M14EBR、WA2000、AS50、Minigun M134同埋Barrett M95等等。響有特別節日嗰陣重會有節日武器例如Dual Infinity、Golden Desert Eagle同埋Lighting SR1等等。但係由於CSO係隻網上遊戲，所以大部份嘅武器都要用真錢買。

## 抽獎
CSO增加CBOX。

玩家可以抽到上面新嘅武器同人物。

可以抽番之前出咗嘅槍同節日槍。

## 出面網頁
* Counter-Strike Online 香港官方網站
金龍中心

**金龍中心**（**Golden Centre**）係香港上環一座寫字樓大廈，嚮德輔道中188號，永安百貨公司總舖斜對面，無限極廣場同新紀元廣場對面。金龍中心樓下係港鐵上環站出口。金龍中心係由恆基兆業地產1991年起嘅，但係2016年已經賣咗盤。配合棟樓個名，四面都係金色嘅玻璃幕牆。

金龍中心前身係傳統舊式茶樓金龍酒樓。

## 附近
* 永樂街
* 永安中心
* 先施百貨公司
* 中遠大廈 
* 文咸東街
* 新紀元廣場花園
* 威靈頓街
* 文華里
* 林士街
* 無限極廣場（舊史叫維德廣場）
* 皇后大道中

## 參考